Anketa: Protiv ulaska u NATO 79 odsto građana Srbije, ocena odnosa ispod proseka - Sputnjik Srbija\n13:18 14 April 2021\n18:44 24.03.2021 Preuzmite kraći link\nIstovremeno, ispitanici su odnos Srbije i NATO-a ocenili ocenom ispod proseka — 2,25. Iz Instituta navode da se, poredeći taj odnos poslednjih godina može uočiti blagi trend porasta visine prosečne ocene od 2018, dok u odnosu na prošlu godinu ocena stagnira.\nKada je u pitanju podrška saradnje Srbije i NATO-a, 59 odsto ispitanika je protiv, dok je 28 za, što je četiri odsto manje nego ranije, a neodlučnih je 13 odsto.\nPolovina ispitanika smatra da i posle 22 godine od bombardovanja još nije vreme za pomirenje, dok je na strani pomirenja 36 odsto građana, a 15 odsto nema jasan stav po ovom pitanju. Pomirenje u nešto većem procentu podržavaju žene, kao i stanovnici svih regiona osim Beograda, dok sa porastom godina starosti raste podrška pomirenju.\nNajveći procenat protivljenja pomirenju je u grupi mladih ljudi koji nisu bili ni rođeni ili su imali najviše sedam godina u vreme bombardovanja, navodi Institut.\nRezultati istraživanja su pokazali i da bi petina ispitanih prihvatila izvinjenje zbog bombardovanja, dok se 68 odsto izjasnilo da ne bi, a 12 odsto je neodlučnih. Izvinjenje bi u većoj meri prihvatili ispitanici stariji od 60 godina, sa stečenim srednjim i visokim obrazovanjem, kao i ispitanici iz gradskih sredina.\nVećina ispitanika, tačnije 63 odsto, smatra da Srbija ne može imati koristi od članstva u NATO-u.\nAnketirani za bombardovanje krive SAD, Zapad i Slobodana Miloševića, veliki broj i dalje ne zna koliko je ljudi tada stradalo.\nKada su u pitanju razlozi NATO bombardovanja, najveći broj građana navodi vojne interese SAD, zatim interes i političke razloge SAD i Zapada, stvaranje nezavisnog Kosova, politiku Slobodana Miloševića i strateške i geopolitičke ciljeve, dok se ostali odgovori javljaju u manjem procentu.\nVećina ispitanika, po istraživanju, smatra da je od posledica NATO bombardovanja stradalo više od 2.000 ljudi, trećina navodi više od 5.000.\nDa su poginule 754 osobe kaže 3,2 odsto ispitanika, dok petina nije umela da se izjasni, navodi Institut koji je od 9. do 13. marta sproveo istraživanje o odnosima Srbije i NATO na reprezentativnom uzorku od 1.202 ispitanika.\nNATO bombardovanje, istraživanje, Srbija, NATO


Vesti online / Vesti / Ekonomija / Dinar opet oslabio u odnosu na evro\nEvro košta 18 para više nego u utorak kada je kurs 122,5950 dinara za evro.\nIndikativni kurs dinara prema dolaru je ostao na gotovo nepromenjenom nivou na 109,5845 dinara za jedan dolar.\nPrema američkoj valuti, dinar je na mesečnom nivou jači za 3,0 odsto, a na godišnjem za 1,2 procenta.\nDinar će za 0,9 odsto biti slabiji nego na početku godine, za 0,6 odsto će biti jači nego pre mesec dana, a 1,9 odsto slabiji nego pre godinu dana.\nEKONOMIJA Evro oslabio, kurs je 123, 84 dinara\nSreda 30.03.2016. 08:05\nДок је био СЛОБА 1 евро = 48 динара .


Peskov: EU zauzela neprijateljsku poziciju prema Rusiji - 28.02.2022, Sputnik Srbija\nPeskov: EU zauzela neprijateljsku poziciju prema Rusiji\nMere koje Evropska unija preduzima protiv Rusije su neprijateljske, izjavio je portparol Kremlja Dmitrij Peskov. 28.02.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi.„Evropska unija je udruženje koje zauzima neprijateljski stav prema nama i preduzima neprijateljske mere i da stvari nazivamo pravim imenom – neprijateljske prema nama“, rekao je Peskov.„Neću imenovati autore ovih izjava, iako je to bila britanska ministarka spoljnih poslova“, dodao je Peskov.Prema njegovim rečima, izjave o mogućnosti sukoba Rusije i NATO-a neprihvatljive.„Smatramo ovo apsolutno neprihvatljivim, čak su i takve izjave apsolutno neprihvatljive“, naglasio je Peskov.Ranije je britanska ministarka spoljnih poslova Liz Tras izjavila je da bi situacija u Ukrajini na kraju mogla da preraste u sukob sa NATO-om ako se ne zaustave dejstva Rusije.Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Kasnije je Ministarstvo odbrane Rusije naglasilo da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.\nrusija, rusija – politika, nato, ukrajina, kriza u ukrajini, dmitrij peskov\n11:35 28.02.2022 (Osveženo: 13:10 28.02.2022)\nMere koje Evropska unija preduzima protiv Rusije su neprijateljske, izjavio je portparol Kremlja Dmitrij Peskov.\n„Evropska unija je udruženje koje zauzima neprijateljski stav prema nama i preduzima neprijateljske mere i da stvari nazivamo pravim imenom – neprijateljske prema nama“, rekao je Peskov.\nObjašnjavajući nedavnu izjavu predsednika Rusije Vladimira Putina da najviši zvaničnici vodećih zemalja NATO dozvoljavaju agresivne izjave protiv Rusije, portparol Kremlja je rekao da je „bilo je izjava različitih predstavnika na različitim nivoima o mogućim konfliktnim situacijama, pa čak i sudarima, sukobima između NATO-a i Rusije“.\n„Neću imenovati autore ovih izjava, iako je to bila britanska ministarka spoljnih poslova“, dodao je Peskov.\nPrema njegovim rečima, izjave o mogućnosti sukoba Rusije i NATO-a neprihvatljive.\n„Smatramo ovo apsolutno neprihvatljivim, čak su i takve izjave apsolutno neprihvatljive“, naglasio je Peskov.\nRanije je britanska ministarka spoljnih poslova Liz Tras izjavila je da bi situacija u Ukrajini na kraju mogla da preraste u sukob sa NATO-om ako se ne zaustave dejstva Rusije.


Turska će koristiti rakete za F-35 na svom novom avionu - Najnovije Vijesti\nTurski ministar industrije i tehnologije Mustafa Varank je nedavno rekao da bi Turska mogla iskoristiti rakete vazduh-zemlja sa američkog aviona F-35 za integraciju na svoj novi avion ili bespilotnu letjelicu. Varank je ovo objavio na konferenciji posvećenoj 22. nacionalnom festivalu posmatranja neba u Ankari.\n“Možemo nastaviti prodavati ove rakete iako se nalazimo van programa” rekao je turski ministar.\nVarank je precizirao da se radi o lokalno proizvedenoj raketi SOM-J koja može biti integrisana na bespilotnu letjelicu Akinci koju je dizajnirala turska kompanija Baykar.\nTurski ministar je otkrio da je krajnji cilj razvoja bespilotnih letjelica proizvodnja bespilotnog borbenog aviona!\n“Akinci predstavlja budućnost bespilotne avijacije, vjerujem da će ova letjelica imati veliki multiplikativni efekat za našu odbrambenu industriju” dodao je ministar.\nDo zahlađenja odnosa između Turske i SAD-a je došlo kada je Turska odlučila da kupi ruski PVO sistem S-400 na šta su Sjedinjene Države odgovorile najavljenim isključenjem turske iz programa F-35. Turska je odgovorila da će ukoliko bude isključena iz ovog programa svoje potrebe za novim avionima morati zadovoljiti okretanjem ka nekim drugim zemljama.\nAmerički zvaničnici su izjavili da će ruski sistem izložiti F-35 ruskoj strani i da će na taj način potkopati odbrambene sposobnosti NATO pakta. Turska strana je na to odgovorila da ruski sistem S-400 neće biti integrisan u NATO sisteme i da time ne predstavlja prijetnju zapadnom savezu.\nMoskva i Ankara su potpisale sporazum o isporuci četiri baterije S-400 Turskoj u decembru 2017. godine. Rusija je u međuvremenu počela sa isporukom prve tranše ovog sistema a turski predsjednik Erdogan je rekao kako će sistem postati potpuno operativan do aprila 2020. godine\nNjihovo je pravo da svoj proizvod koriste kako hoće.


Poseta Paviljonu „Cvijeta Zuzorić” – ITHS – Srednja škola za informacione tehnologije Beograd\nUčenici ITHS-a su u ponedeljak, 23. decembra, posetili tradicionalnu Jesenju izložbu članova Udruženja likovnih umetnika Srbije (ULUS) u Umetničkom paviljonu „Cvijeta Zuzorić”.\nJesenja izložba se održava od 1928. godine, a nepunu deceniju ranije (1919) osnovano je Udruženje likovnih umetnika (sadašnje Udruženje likovnih umetnika Srbije).\nStručna javnost je prvu Jesenju izložbu ocenila kao izuzetno značajnu, reprezentativnu manifestaciju, kakvu do tada publika nije bila u prilici da vidi.\nOd tada do danas, ocene struke su ostale i dalje visoke, a interesovanje umetnika za izlaganje na ovoj reprezentativnoj smotri umetničkih ostvarenja je takođe izuzetno.\nOve, 2019. godine, na Jesenjoj izložbi učestvuje više od 160 umetnika sa oko 300 radova.\nJedinstven karakter izložbe tokom svih ovih decenija sačuvao je njenu unikatnost, značaj i izdvojio je, i to ne samo u zemlji već i u regionu.\nOna je tokom vremena zadržala svoju vitalnost, prepoznatljivost i renome, a i dalje je stvar prestiža biti njen laureat.\nOvogodišnju Jesenju izložbu, koja se održava u godini kada ULUS obeležava vek postojanja, karakterišu izraziti pluralizam izraza, medijsko bogatstvo i veliki generacijski raspon stvaralaca.\nOvaj, uslovno rečeno, „isečak” sa srpske recentne umetničke scene reflektuje bogatstvo koje krasi vizuelnu umetnost na našim prostorima.\nUčenici su imali prilike da se susretnu sa najnovijim radovima naših poznatih i aktuelnih umetnika i tako se upoznaju sa savremenom umetničkom produkcijom u Srbiji.\nRazličitost stilova, tehnika i medija je ostavila jak utisak na naše učenike, omogućila im uvid u savremeno stvaralaštvo i podstakla njihova razmišljanja i tumačenja savremene umetnosti, o čemu će pisati u esejima u okviru domaćeg zadatka iz likovne kulture.


supijace – Страна 5 – JKP Subotičke pijace\nOdržana 19. Skupština Udruženja pijaca Srbije\nNa sastancima Nadzornog i Upravnog odbora i 19. sednici Skupštine, koji su održani 15. i 16. marta u Zrenjaninu, Poslovno udruženje „Pijace Srbije” je usvojilo izveštaj o radu u prošloj i program rada za 2018. godinu. U toku 2017. godine održano je šesnaest skupova odnosno događaja u organizaciji Poslovnog udruženja „Pijace Srbije”. U izveštaju se […]\nSertifikacija poslovanja JKP “Subotičke pijace”\nJavno komunalno preduzeće „Subotičke pijace” je sredinom marta uspešno izvršilo resertifikaciju standarda ISO 9001:2015 i ISO 14001:2015, odnosno implementaciju i sertifikaciju standarda OHSAS 18001:2007. Preduzeće je na ovaj način još jednom potvrdilo opredelenje da posluje u skladu sa međunarodnim standardima upravljanja kvalitetom, zaštitom životne sredine i zdravljem i bezbednošću na radu. Shodno ovako uspostavljenom sistemu […]\nImenovan Nadzorni odbor\nNa 14. sednici, koja je održana 22. februara 2018. godine, Skupština grada Subotice donela je Rešenje o imenovanju predsednika i članova Nadzornog odbora Javnog komunalnog preduzeća „Subotičke pijace”. Za predsednika je imenovana Jasmina Stevanović, a za članove Karlo De Negri i Terezia Nađ. Četvorogodišnji mandat novog Nadzornog odbora počeo je 2. marta tekuće godine.\nKako legalizovati prodaju svežeg mleka na pijaci?\nDugo očekivani propisi koji regulišu prodaju svežeg mleka na pijacama doneti su krajem prošle, a na snazi su od 1. januara 2018. godine. “Pravilnik o malim količinama primarnih proizvoda koje služe za snabdevanje potrošača, području za obavljanje tih delatnosti, kao i odstupanja koja se odnose na male subjekte u poslovanju hranom životinjskog porekla”, omogućuje malim […]\nPreporuke Uprave za veterinu\nProizvođači i prodavci hrane životinsjkog porekla na pijacama imaju obavezu da u cilju zakonitog i bezbednog poslovanja i postupanja hranom životinjskog porekla, odnosno zaštite potrošača, poštuju važeća zakonska i pozakonska akta koja regulišu ovu oblast. JKP “Subotičke pijace” podsećaju korisnike usluga ove vrste na preporuke Uprave za veterinu koje su obavezujuće. PROIZVODI OD MESA Prodavci […]\nJKP “Subotičke pijace” uručile donaciju Opštoj bolnici\nZahvaljujući donacijama posetilaca i učesnika sedmog zimskog vašara “Winterfest”, Javno komunalno preduzeće “Subotičke pijace” je početkom februara doniralo Odelenju za rehabilitaciju i fizikalnu medicinu Opšte bolnice Subotica laserski aparat za fizikalnu terapiju vredan 142.000 dinara. Laser će se koristi u terapiji bolesnika koji se oporavljaju od posledica moždanog udara i drugih oboljenja zbog kojih su […]\nDonet pravilnik o proizvodnji malih količina hrane životnjskog porekla\n“Pravilnik o malim količinama primarnih proizvoda koje služe za snabdevanje potrošača, području za obavljanje tih delatnosti, kao i odstupanja koja se odnose na male subjekte u poslovanju hranom životinjskog porekla”, koji je stupio na snagu 1. januara 2018. godine, omogućuje malim proizvođačima da na legalan način proizvode i prodaju hranu životinjskog porekla na svom gazdinstvu, […]\nDoviđenja do sledećeg “Winterfesta”\nBar nedelju dana pre nego što je 14. janura počela demontaža opreme na Malom korzou, gotovo svi učesnici sedmog zimskog vašara “Winterfest” su imali gotovu i jasnu računicu finansijskih efekata učešća na ovoj tradicionalnoj manifestaciji. Većina je tokom poslednjih sedam dana radila kraće nego uobičajeno, a neki su već 1. januara ispraznili svoje prodajne štandove. […]\nJavno komunalno preduzeće “Subotičke pijace” želi svim Subotičanima čestit Božić i srećnu i uspešnu Novu godinu!\nOtvoren sedmi „Vinterfest“\nZamenik gradonačelnika Timea Horvat, zamenik predsednika Skupštine grada Veljko Vojnić i direktor JKP „Subotičke pijace”, Ilinka Vukoja, večeras su, na Trgu republike, otvorili sedmi po redu zimski vašar pod nazivom „Vinterfest”. Ova, sada već tradicionalna manifestacija koja je prerasla u svojevrsnu božićno-novogodišnju atrakciju grada Subotice, održava se na prostoru tzv. „Malog korzoa”, u periodu od […]


Na Svetski dan potrošača upozoravaju na oprez pri elektronskoj trgovini | Ki Fokus Na Svetski dan potrošača upozoravaju na oprez pri elektronskoj trgovini – Ki Fokus\nU Kikindi i Srbiji, kao i u celom svetu, 15. mart obeležava se kao Svetski dan potrošača. Tržišna utakmica trgovaca dovela je do situacije da kupci moraju biti na oprezu pri kupovini kako ne bi bili prinuđeni da zaštitu svojih prava traže naknadno.\nTržišna inspekcija dužna je da vrši kontrole po redovnom postupku, ali i po prijavi građana, kakvih je u Severnobanatskom okrugu bilo ukupno 29 u prethodnoj godini. Najveći broj prijava odnosio se na neuvažavanje reklamacije potrošača od strane trgovaca, neizdavanje računa, neisticanje cena, kao i obmanjivanje potrošača, a u 16 slučajeva zaista su uočene nepravilnosti u radu nakon čega je protiv određenih subjekata pokrenut i prekršajni postupak.\nNacionalna organizacija potrošača Srbije ( NOPS ), objavila je na svojoj internet stranici statistiku najčešćih pritužbi građana na povredu prava potrošača. Na vrhu te liste, kada je u pitanju trgovina robom, nalaze se telefoni, patike, laptopovi, tableti i odeća , dok je u oblasti prometa uslugama najviše prigovora bilo na pretplate za mobilnu telefoniju, stavke u vezi sa sa snabdevanjem električnom energijom, fiksnim internetom, kablovskom televizijom i drugim. Ovakva slika primetna je i u Kikindi, ali u lokalnom Udruženju potrošača naglašavaju da ovoj listi treba dodati i prigovore na usluge snabdevanja gasom, koji su sve češći među Kikinđanima.\nTržišni inspektor za Severnobanatski okrug Milosav Bulatović apeluje na poseban oprez potrošača koji trgovinu obavljaju elektronskim putem. -Potrošači upušteni u trgovinu sa fizičkim licima koji nabavljaju robu ili vrše promet preko društvenih mreža, kao što je fejsbuk, rizikuju da robu dobiju od nelegalnih trgovaca, a time sebi uskraćuju prava koja imaju pri kupovini od legalnih trgovaca – upozorava Bulatović.\nPored stalnih saveta udruženja potrošača i tržišne inspekcije da građani prilikom kupovine insistiraju na dobijanju računa, neophodno je i da kupci znaju svoja prava.\nS toga evo nekoliko prava u brojkama:\nIako kupac nema garanciju za kupljeni proizvod, ima pravo u roku od dve godine da izvrši reklamaciju, a šest meseci da robu koja nije ispravna zameni ili traži novac nazad. Rok u kom trgovac mora da odgovori na reklamaciju je osam dana, dok u roku od 15 dana o prihvaćenoj reklamaciji mora doneti rešenje. Kada je u pitanju tehnička roba ili nameštaj, taj rok je 30 dana. Za robu kupljenu na daljinu ( TV prodaja, internet, katalog… ), postoji rok od 14 dana u kom kupac ima pravo da se predomisli i vrati robu bez ikakvog obrazloženja, a u tom slučaju prodavac je u obavezi da za 14 dana vrati novac. Važno je napomenuti da se za robu koja je predmet spora, a čija vrednost ne prelazi 500.000, 00 dinara, ne plaćaju sudske takse.\n← Grad Kikinda formira bazu visokoobrazovnog kadra\nKikindska biblioteka raspisala konkurs za najbolji trejler za knjigu →


SAD: Usporilo otvaranje radnih mesta – Naši u svetu\nObjavljeno 10/01/20 u 19:30\nAmerički poslodavci su u decembru smanjili zapošlavanje otvorivši samo 145.000 novih radnih mesta u odnosu na 256.000 prethodnog meseca, pokazuju podaci Ministarstva rada objavljeni danas.\nPrema saopštenju ministarstva, stopa nezaposlenosti u SAD se u decembru zadržala na 3,5 odsto, drugi mesec zaredom, ostajući na najnižem nivou u poslednjih pola veka, prenosi agencija AP.\nIstovremeno, u decembru je usporila godišnja stopa rasta prosečne plate na 2,9 procenata u odnosu na novembarsku stopu od 3,1 odsto.\nAmerička ekonomija je prošle godine dobila ukupno 2,1 miliona novih radnih mesta, što je pad u odnosu na gotovo 2,7 miliona 2018. godine.\n“Zapošljavanje je možda usporilo jer je broj nezaposlenih koji traže posao tokom prošle godine smanjen za 540.000 ljudi, na 5,75 miliona”, navodi AP i dodaje da manje nezaposlenih koji traže posao predstavlja potencijalno ograničenje za otvaranje novih radnih mesta.\nTakođe napominje da je promet u maloprodaji tokom perioda prazničnih kupovina krajem godine porastao za 3,4 odsto u odnosu na 2018. godinu, što je verovatno doprinelo velikom skoku zapošljavanja u trgovini na malo, gde je u decembru otvoreno 41.200 novih radnih mesta.\nU sektoru ugostiteljstva je dodato 40.000 novih radnih mesta, a u sektoru zdravstva i socijalne pomoći 33.900.\nIpak, izveštaj ministarstva ukazuje na dugotrajno posustajanje proizvodnog segmenta.\nNaime, fabrike u SAD su u decembru zatvorile 12.000 radnih mesta nakon što su u novembru, usled završetka štrajka u DŽeneral Motrorsu, registrovale porast za 58.000. Američke proizvodne firme su u celoj 2019. godini povećale broj novih radnih mesta za samo 46.000, izveštava AP.


Ničim izazvan predstavlja prvi interaktivni 360° muzički video na našim prostorima ~ Mreza Kreativnih Ljudi\nNičim izazvan predstavlja prvi interaktivni 360° muzički video na našim prostorima\n18.9.15 desavanja, muzika, youtube No comments\n“Dalijev brk” je treći singl, za koji bend kaže da je iskorak u stilskom i tematskom smislu, a sudeći prema spotu, i u tehničkom. Pesma najavljuje drugi studijski album benda, planiran da izađe do kraja godine, u izdanju Lampshade Media.\nNa telefonima (sa žiroskopom) se jednostavno okrećite oko svoje ose a na računarima sami birajte kadrove i tačku gledišta uz pomoć miša!\nPreporučena rezolucija videa 720p, osim za one sa jakim internet konekcijama i računarima koji mogu ići do maksimalnih 4k.\nPesmu je producirao Đani Pervan u svom Sarajevskom studiju, kao i kod svih pesama do sada.


dijalog - Sputnjik Srbija\n04:28 25 Jun 2021\nEvropska unija bi trebalo da stvori formate za direktan dijalog sa Moskvom i ruskim predsednikom Vladimirom Putinom kako bi se sporna pitanja bila rešena, izjavila je nemačka kancelarka Anegla Merkel.\nPredsednik Srbije je u obraćanju Skupštini Srbije poslao tri ključne poruke o kosovskom pitanju, među kojima je, prema mišljenju profesora Stefana Surlića sa Fakulteta političkih nauka, najjača da nema odustajanja od dijaloga, uprkos komplikovanoj situaciji sa Prištinom i da je dijalog jedina alternativa u odnosu na zamrznuti konflikt.\nRusija i SAD su krenuli putem konstruktivnog dijaloga, izjavio je načelnik Generalštaba oružanih snaga Ruske Federacije Valerij Gersaimov.\nPredsednik Srbije Aleksandar Vučić rekao je novinarima posle prve runde razgovora sa Aljbinom Kurtijem da je rezultate sastanka izlišno i komentarisati i da apsolutno ništa nije dogovoreno.\nPredsednik Srbije, Aleksandar Vučić stigao je juče u Brisel gde će se danas ujutru održati nova runda dijaloga Beograda i Priština na visokom političkom nivou.\nPatrijarh Porfirije s Lajčakom i Palmerom: Podržavam dijalog ako ne ugrožava interese crkve i Srbije\nPatrijarh srpski Porfirije i vladike SPC istakli su danas u razgovoru sa specijalnim predstavnikom EU za dijalog između Beograda i Prištine, Miroslavom Lajčakom i izaslanikom SAD za Zapadni Balkan Metjuom Palmerom da podržavaju dijalog, ali pod uslovom da na bilo koji način ne ugrožava ili dovodi u pitanje interese crkve, vernog naroda i Srbije.\nIdeja Aljbina Kurtija da je nemoguće formirati Zajednicu srpskih opština jer u tzv. državi Kosovo ne može da postoji monoetnička zajednica je glupost, jer je ZSO projektovana da mogu da joj se priključe i druge manjinske zajednice, to jest, opštine. Na kraju će ZSO morati da bude formirana jer je to glavna obaveza koju je Priština prihvatila.\nŠef ruske diplomatije Sergej Lavrov izjavio je da je Rusija spremna za normalizaciju odnosa sa Evropskom unijom, ali na osnovu principa ravnopravnosti.\nPriština uključuje strane „specijalce“ u dijalog?\nPrištinska vlada namerava da proširi tim za dijalog sa Beogradom uključivanjem međunarodnih stručnjaka, a neke od njih angažovaće ambasade različitih zemalja na Kosovu, između ostalih i Velike Britanije, Švajcarske i Mađarske, piše „Koha“.\nAustrija: EU želi dijalog sa Rusijom ali Moskva nije zainteresovana\nŠef diplomatije Austrije Aleksander Šalenberg izjavio je da Evropska unija želi dijalog sa Rusijom, ali da Moskva trenutno u tom planu ne pokazuje nikakvu zainteresovanost.\nSrpska odlučna: Samo je jedan način da se izbegne kriza i zamrznuti konflikt u Bosni\nSuština dijaloga o budućnosti BiH, koji je svojom odlukom i formalno inicirala Narodna skupština Republike Srpske, je da ustav BiH, koji je sastavni deo Dejtonskog sporazuma, konačno postane „vlasništvo građana“. Samo je na taj način moguće obezbediti stabilnost BiH. Alternativa dijalogu je kriza i zamrznuti konflikt što nikome nije u interesu.\nBerlin pritiska Kurtija: „Za Nemačku je to ključni prioritet“\nNemački ministar spoljnih poslova Hajko Mas poručio je premijeru privremenih institucija u Prištini Aljbinu Kurtiju da je dijalog sa Beogradom o normalizaciji odnosa, presudan za evropsku perspektivu zemalja Zapadnog Balkana.\nNemačka: Sastanak G7 — prva prilika za produbljivanje dijaloga nakon smene vlasti u SAD\nSastanak ministara inostranih poslova G7 u Londonu pružiće prvu priliku za produbljivanje strateškog dijaloga nakon dolaska administracije Džoa Bajdena na vlast u SAD, izjavio je šef nemačke diplomatije Hajko Mas.\nKurti najavio: Sredinom juna moguć nastavak dijaloga s Beogradom\nPremijer privremenih prištinskih institucija Aljbin Kurti najavio je danas u Briselu da će sredinom juna biti u mogućnosti da krene u nastavak dijaloga sa Beogradom, pod pokroviteljstvom EU.


Tag / Versaj / Vesti online\nUkoliko ste ljubitelj umetnosti i arhitekture uživaćete u poseti jednom od najlepših dvoraca na svetu - francuskom dvorcu Versaj. Versaj je smešten u istoimenom gradu koji se nekada smatrao...\nBBC ukida seriju s najviše golotinje u svojoj istoriji (VIDEO)\nIstorijska drama Versaj, koja prikazuje život Kralja Sunca Luja XIV, a koja je nazvana najkontroverznijom serijom na BBC u njegovoj istoriji, ugasiće se nakon završetka treće sezone.\n14:53 >> 18:19\nVestionline, Sputniknews.rs 2 komentara\nMakron: Bez Rusije nema rešavanja svetskih problema\nFrancuski predsednik Emanuel Makron izjavio je danas da se ni jedan međunarodni problem ne može rešiti bez Rusije.\n"Sudar" u Versaju: Makron "oči u oči" sa velikim Putinom\nPredsednik Francuske Emanuel Makron će se danas u Parizu sastati sa svojim ruskim kolegom Vladimirom Putinom, piše "Tajms". Autor članka smatra da će Makron, uprkos svojoj mladosti, verovatno...\nPremijer Srbije položio je venac na Spomen-kosturnicu branilaca Beograda u Prvom svetskom ratu sa natpisom na srpskoj trobojci "Besmrtnim herojima - Vlada Republike Srbije". Vence su uz najviše...\nMajka Marica: Sve sam izgubila\nRaša Ilić, dijasporski aktivista i prijatelj porodice Ivković čiji je sin David (22) ubijen u pariskom predgrađu Sen Deni, kaže da je slučaj preuzela elitna Kriminalistička brigada iz...\nNeće da može: Versaj odbio šund venčanje\nOna naša izreka da "para vrti gde burgija neće" pala je u vodu pred Francuzima izrazitog patriotskog duha. Odavno zgađeni mnogo čime što im dolazi iz Amerike, pokazali su da drže do sebe i...


Ministar Buja dodeljuje prve sertifikate za Insitucije SOO\nMinistar Obrazovanja Nauke I Tehnologije, Rame Buja ,danas je učestvovao cermoniji dodele sertifikata za prve pružaoce stručnog obrazovanja I obuke, akreditovanih od Nacionalnog Autoriteta za Kvalifikacije.\nMinistar Buja je ocenio da su postignuti zadovoljavajuči rezultati u procesu akreditacije institucija, koje nude kvalifikacije u ovoj oblasti I da če ova inicijativa biti propračena drugim angažovanjima Ministarstva Obrazovanja Nauka I Tehnologije, u unapredjenju obrazovnog procesa u celini.\nMinistar Buja je obečao neprekidnu institucionalnu podršku u ovom procesu i u budučnosti. Dok, predsednik Upravnog Odbora Nacionalnog Autoriteta za Kvalifikacije, Ragip Gjoshi, je visoko ocenio sprovodjenje rada Nacionalnog Autoriteta za Kvalifikacije, I izrazio uverenje da sa akreditovanjem se osniva veči kredibilitet kvalifikacija I otvara se kapija da ove kvalifikacije budu ekvivalentne kvalifikacijama evropskih zemalja. Predsednik Upravnog Odbora NAK, Gjoši najavio je da proces validacije I akreditacije institucija je počeo testiranjem koji je učinjen zakonskim odredbama, koje regulišu ovu oblast, sa jedanaest institucija koje su uključene u ovaj proces, I zatim u Februraru 2012 poziv je upučen svim institucijama koje nude odgovarajuče kvalifikacije.Sa druge strane, direktor Nacionalnog Autoriteta za Kvalifikacije, Teuta Danuza, istakla je da Nacionalni Autoritet za Kvalifikacije, osnovan od Ministarstva za Prosvetu u novembaru 2009 godine je postigla za kratko vreme da ostvari sve ciljeve utvrdjene zakonom Nacionalnih Kvalifikacija. Danuza tvrdi da NAK za period krači od dve godine je razvio Nacionalni Okvir Kvalifikacija , koji je počeo sprovodjenjem ovog okvira.


Nema dogovora o visini osnovne cijene rada zaposlenih u javnim službama – mojKontakt portal – Radio Televizija Kontakt\nMinistar finansija Zoran Tegeltija rekao je da od septembra, pa do kraja godine, odnosno usvajanja Ekonomske politike i budžeta za narednu godinu, moraju biti doneseni novi zakoni koji će eliminisati nepreciznosti u vezi sa platama zaposlenih u državnoj upravi i javnim službama.\nOn je istakao da je na prethodnom sastanku sa granskim sindikatom usaglašeno da se u septembru ide u izradu novih zakona o platama zaposlenih u javnim službama, jer se pokazalo da u postojećim ima manjkavosti u smislu raspodjele.\n“Uz sve manjkavosti, zakon je obezbijedio ujednačavanje plata zaposlenih u javnim službama i državnoj upravi. Nažalost, kada se došlo do koeficijeneta vidjelo se da su u 2012. godini zaposleni u fondovima imali značajno više plate od zaposlenih u državnoj upravi, tako da je njihovo umanjenje bilo značajno više”, rekao je Tegeltija.\n“Dobili smo i podatke da u javnim preduzećima koja posluju sa gubicima nekvalifikovani radnici primaju veće plate od zaposlenih u fondovima”, rekao je Tegeltija nakon sastanka sa predstavnicima sindikata.\n“Mislim da je dobro što smo otvorili razgovore sa sindikatom i da smo napravili prve pomake u korekciji cijene”, rekao je Tegeltija.\nPredsjednik Sindikata uprave Republike Srpske Tomislav Vrhovac izjavio je da je Vlada ponudila uvećanje cijene rada za šest maraka, što je za sindikat neprihvatljivo.\n“Tražili smo povećanje cijene rada na 130 KM, a minimum na koji bi sindikale organizacije fondova i Zavoda za zapošnjavanje pristali je 120 KM”, istakao je Vrhovac.\nSastanku u Vladi prisustvovali su ministar zdravlja i socijalne zaštite Slobodan Stanić i direktori Fonda penzijsko-invalidskog osiguranja Mladen Milića i Fonda zdravstvenog osiguranja Darko Tomaš.


Trojanski konj iz Moskve - Jan-Werner Müller - Peščanik\nU svom govoru održanom u Transilvaniji krajem prošlog meseca, mađarski premijer Viktor Orban najavio je raskid svoje vlade sa liberalnom demokratijom. Orbanove reči su izazvale nemir širom Zapada, dok njegovi zastupnici sad imaju pune ruke posla da objasne kako je premijer u stvari samo odbacio ono što je nazvao „liberalnim razumevanjem društva“: surovi kapitalizam i sebični individualizam. Međutim, Orban je jasno izrekao da je završio sa političkim liberalizmom i značajem odgovornosti i razdvojenosti tri grane vlasti. Što je najvažnije, s ponosnom se svrstavajući uz „neliberalnu demokratiju“, termin koji je skovao novinar Farid Zakarija 1997, Orban je pokazao koju je stranu odabrala njegova vlada u novoj geopolitičkoj i ideološkoj borbi između Rusije i Zapada. Mađarski premijer je podržao Putinov model populističke vladavine i neograničene izvršne vlasti zasnovanom na agresivnom nacionalizmu. Ranije ove godine, Rusija je odobrila ogromnu pozajmicu Mađarskoj. Moskva već ubire političke kamate na ovu investiciju.\nKao što sam ranije pokazao, Orban je preuzeo vodeću ulogu u procesu političke regresije u istočnoj Evropi, koja se činila nezamislivom 2004. kada je većina zemalja ovog dela kontinenta pristupila Uniji. Od izborne pobede njegove partije Fidesz 2010. Orban je ograničio medijske slobode, sistematski razgradio podelu vlasti a dobar deo ekonomije prepustio oligarsima bliskim stranci. Drugi premijerski mandat osvojio je u aprilu ove godine, na izborima koje je OEBS ocenio kao „slobodne, ali nefer“.\nFidesz sad više nema potrebe da se suzdržava: Orbanova vlada nastoji da eliminiše i poslednje izvore opozicije te da preoblikuje društvo prema sopstvenoj kulturološkoj viziji. Uprkos masovnim protestima u zemlji i izvan nje (posebno jevrejskih organizacija), vlada je na jednom od budimpeštanskih trgova u blizini američke ambasade podigla spomenik sećanja na nemačku okupaciju Mađarske 1944. Memorijal prikazuje anđela (Mađarska) kojeg s leđa napada ogroman crni orao (Nemačka). Kritičari ističu da se ovim prikazom poriče učešće Mađarske u Holokaustu. Vremenom je ispred spomenika nikao improvizovani kontra-memorijal, gde su građani donosili kamenje, cipele – što je posebno snažan simbol Holokausta u Mađaraskoj – istorijske pamflete, Davidove zvede, poderane zastave Evropske unije, i jedno ogromno ogledalo pred kojim bi mađarsko društvo trebalo da se preispita kako je danas moguće da takva otvorena revizija istorije bude i doslovno uklesana u kamen.\nIzgradnja spomenika – kasno noću, pod jakim policijskim obezbeđenjem – odvijala se istovremeno sa pokretanjem dve drastične mere kojima se učvršćuje neliberalna država: vlada nasrće na organizacije građanskog društva denuncirajući ih, po ugledu na Putinovu Rusiju, kao strane špijune. Orban takođe pokušava da sa tržišta istera poslednju veću televizijsku stanicu koja se još nije potčinila vladi, u vlasništvu nemačke medijske korporacije Bertelsmann, ogromnim povećanjem poreza na prihode od oglašavanja. Kao odgovor na kritiku takvih mera, Fidesz redovno optužuje liberale da pomažu multinacionalni biznis, za razliku od Orbanove herojske odbrane običnih Mađara.\nMeđutim, mnogi obični Mađari su se već izjasnili o izboru između liberalnog Zapada i onoga što Orban sada naziva svojom neliberalnom „državom zasnovanom na radu“: oko pola miliona ljudi je napustilo zemlju otkako je Orban došao na vlast. Evropske otvorene granice olakšava odlazak političkih očajnika i ekonomskih nezadovoljnika. Bar je u tom smislu evropsko povezivanje dobra vest za autoritarne vladare. U stara vremena, morali su da progone disidente pa je to izazivalo međunarodne proteste; sada birači opozicionih partija dobrovoljno odlaze (a glasanje iz inostranstva može biti mučno, kao što je Fidesz efektno pokazao na izborima ovog proleća).\nOrban je sada dovoljno siguran u svoju viziju da se upusti u prozelitsku misiju. U spornom govoru u Transilvaniji, objavio je da se svetska politika u ovom trenutku nalazi na raskršću – kao što je to bio slučaj na kraju Prvog i Drugog svetskog rata, a zatim i 1989. Finansijska kriza iz 2008. potvrdila je ono što su Mađari naučili u godinama nakon 1989: liberalizam u praksi, za razliku od onoga što im je Zapad obećavao, često samo služi najjačima. Mađari su mislili da će im pristupanje Evropskoj uniji osigurati slobodu i jednakost. Umesto toga, dobili su izrabljivačke ugovore o hipoteci od austrijskih banaka.\nOrban i ideolozi iz njegovog okruženja – skup tvrdokornih nacionalista, razočaranih liberala i učenika reakcionarnog političkog filozofa Lea Štrausa – misle da je počela globalna trka za novim oblikom države i da neliberalizam vodi. Oni tvrde da Mađarska (zemlja koju je mađarski pisac s prelaza vekova, Endre Adi slavno opisao kao „trajekt-zemlju“ između Istoka i Zapada, „što skita od jedne do druge obale“) može igrati značajnu ulogu u ovoj trci. Uzimaće sve što je dobro sa Zapada – Orban je istakao Obaminu navodnu posvećenost „ekonomskom patriotizmu“ – ali posebno od autoritarnih zemalja sa Istoka. Kina, Rusija, Singapur i Turska Orbanovi su veliki učitelji.\nOrbanova poetizacija inspirativnog „vetra sa Istoka“ traje već neko vreme. U praksi, međutim, Fidesz od istočnih modela nije naučio kako postići brzi rast već kako stvoriti ekonomski sistem u kojem uspeh zavisi od političkih veza. Štaviše, kao i Putin, Orban se igra vatrom podstičući nacionalizam ne bi li skrenuo pažnju javnosti sa ekonomskog kraha. Na pročelju zgrade parlamenta u Budimpešti, uz nacionalnu zastavu više se ne vijori zastava EU; umesto nje, okačen je barjak rumunskog regiona Sekuja (Székelyföld) u kojem živi brojno mađarsko stanovništvo. S obzirom na mađarske manjine u susednim zemljama, mogu se očekivati i druge slične provokacije.\nU svom govoru Orban je u poverenju otkrio da EU ne može da spreči stvaranje neliberalne države – ili, kako je to jedan kritičar režima rekao, „crne rupe“ usred Evrope. Tačno je da su pokušaji Evropske komisije da osigura medijske slobode i nezavisnost sudstva imali ograničen uspeh. Brisel na raspolaganju ima malo mehanizama za zaštitu centralnih političkih vrednosti Unije. U najboljem, može indirektno da koristi evropski zakon za odmetnute vlade: kada je Fidesz snizio granicu za penziju sudija kako bi popunio sudstvo svojim kadrovima, Brisel je uložio tužbu zbog starosne diskriminacije. Evropska komisija je dobila slučaj, ali do sada je jedva nekoliko sudija vraćeno. Postoji i mogućnost suspenzije prava glasa neke države u čitavoj EU – što je tako drastična mera da se često naziva „nuklearnom opcijom“. Osuda jedne od članica ne zavisi od briselske birokratije već od političke volje ostalih država EU.\nSve do sada, čak i oni evropski političari koji su pratili razvoj događaja u Mađarskoj – nemačka kancelarka Angela Merkel, na primer – verovali su da im za odgovarajuću reakciju usred krize evra nedostaje politički kapital. Evropskim liderima je dovoljno teško padao imidž nasilnika koji teraju grčku vladu da sreže javne troškove; nisu hteli da ih javnost vidi i kao nekog ko malim centralnoevropskim narodima drži lekcije o demokratskim normama. Ali s obzirom na trenutnu percepciju, ispravnu ili ne, da ekonomska kriza na kontinentu više nije akutna, Brisel i veće evropske zemlje mogli bi konačno da uozbilje svoj odnos prema Orbanu. Trebalo bi da shvate da novi ideološki konflikt liberalne protiv neliberalne Evrope predstavlja veću opasnost po temelje Unije od krize evra. Novac je naravno važan – ali uspon antiliberalizma u Evropskoj uniji, koji inspiriše i materijalno pomaže Putin, mogao bi da dovede do etičke, a na kraju i političke podele na kontinentu. Orban je ostatku Evrope učinio uslugu izražavajući svoje neliberalne namere tako otvoreno, čime je razjasnio koliko je zapravo velik ulog na stolu.\nForeign Affairs, 06.08.2014.


Šabić: Uskraćivanje informacija o novogodišnjoj jelki - apsurdno i neodgovorno\nŠabić: Uskraćivanje informacija o novogodišnjoj jelki – apsurdno i neodgovorno\nBeta 20. februara 2018. 11:55\nPoverenik za informacije od javnog značaja i zaštitu podataka o ličnosti Rodoljub Šabić saopštio je danas da je naložio Gradskoj upravi Beograda da novinarima portala „Pištaljka“ i Televizije N1 u roku od pet dana dostavi informacije o kupovini novogodišnje jelke.\nŠabić je naveo da je postupajući po žalbi novinara doneo rešenje kojim je naložio Gradskoj upravi da najkasnije u roku od pet dana dostavi informacije koje se odnose na javnu nabavku čiji je predmet bila kupovina novogodišnje jelke sa dekoracijom, odnosno dokumente u kojima su te informacije sadržane, zapisnik o otvaranju ponuda i izveštaj o stručnoj oceni ponude.\nPoverenik je podsetio da su prethodno novinari „Pištaljke“ odnosno N1 podneli Gradskoj upravi zahteve za pristup tim informacijama, ali da Uprava, u zakonom predvidjenom roku, nije postupala, već ih je ignorisala.\n„Ni nakon žalbi podnetih povereniku Uprava nije na bilo kakav način opravdala razloge nepostupanja, pa je Poverenik našao da su žalbe osnovane, odnosno da je pravo javnosti na tražene informacije sasvim nesporno“, naveo je Šabić.\nOn je ocenio da je apsurdno da je do žalbi uopšte moralo doći, kao i da je ignorisanje takvih zahteva novinara i generalno, a pogotovo u konkretnim okolnostima, potpuno neodgovoran i neprihvatljiv gest.\n„Povodom već famozne nabavke novogodišnje jelke lansirano je mnogo, najblaže rečeno, kontraverznih informacija a ceo dogadjaj je privukao ogromnu pažnju, ne samo domaće nego i strane javnosti“, dodao je Šabić.\nPoverenik je istakao da bi gradska vlast morala da zna da takvim ignorisanjem legitimnih i na zakonu zasnovanih zahteva ne samo da čini zakonom predvidjen kažnjiv prekršaj, već da tako pothranjuje i inače javno iznete sumnje u zakonitost te javne nabavke.


Naš narod je pokazao da veruje Srpskoj listi i predsedniku Vučiću\n– Pokazali smo jedinstvo i slogu. Naš narod je poslušao je poziv naše stranke i predsednika Aleksandra Vučića i dao podršku da se nastavi borba za naš opastanak. Borimo se za ZSO. Ukoliko ne bude bilo ZSO, neće biti ni kosovskih institucija- rekao je Rakić.\nOn je dodao da su ovi izbori pokazali da svi oni koji su mislili da mogu protiv svog naroda i naše države u tome ne mogu računati na podršku građana.\nOvo je pobeda Srećka Sofronijevića, Ivana Todosijevića, bake Rumene, Dragice Gašić, ovo je pobeda našeg naroda i predsednika Aleksandra Vučića – naglasio je Rakić koji je juče i jutros pozvao građane na severu Kosmeta d aizađu na izbore što masovnije kako bi pokazali slogu i zajedništvo i borili se za ostavrewe svojih interesa.


Kompanija Huawei predstavila novo rešenje za dostupniju solarnu energiju – Turizmarium\n„Huawei solarni sistem transformiše sunčevu energiju za različite potrebe, pa se ta vrsta energije može koristiti za grejanje, ali i za sve ostale energetske potrebe i zbog toga se sve veći broj ljudi interesuje za ulaganje u nju. Huawei Solar sistem je sastavljen iz više uređaja koji koriste internet ili digitalne veze za povezivanje sa solarnim panelima i na taj način korisnicima omogućava znatno efikasniji i ekonomičniji način snabdevanja energijom u odnosu na postojeću ponudu na tržištu“, ističe Tubić.\n„Huawei Solar rešenja odnedavno su dostupna i u Srbiji uz partnersku podršku SKE kompanije, koja je zadužena za vršenje procene i pravljenje planova instalacije sistema. Sistem je predstavljen u Beogradu i Novom Sadu i izazvao je veliko interesovanje budući da predstavlja veliki korak ka ispunjenju dugoročnih ciljeva za korišćenje obnovljive energije. Izuzetno je lak za korišćenje, a može imati globalni uticaj“, dodaje Nada Tubić.\nViše podataka o Huawei Solar sistemu i detaljne specifikacije možete pronaći na sajtu.\nTags: automatizacijaekologijaenergetikaHuaweiHuawei Smart PVHuawei Solar sistemobnovljivi izvori energijeodrživi razvojrešenjasolarna energijasolarni sistemveštačka inteligencija


UPIS U PRVU GODINU OSNOVNIH STRUKOVNIH, AKADEMSKIH I INTEGRISANIH STUDIJA BIĆE ODLOŽEN ZA 7 DANA, PA ĆE TAKO POČETI 27. JUNA I TRAJATI DO 18. JULA 2012.GODINE\nU Ministarstvu prosvete i nauke kažu da će svi univerziteti u Srbiji morati da poštuju dopis Ministarstva, pa i Univerzitet u Beogradu, koji je na jučerašnjoj sednici Senata odlučio da se upis ne odlaže, već da se održi od 20. do 22. juna.\n"U više navrata dopisom je Ministarstvo o tome obavestilo i Univerzitet u Beogradu. Ministarstvo prosvete i nauke će postupiti u skladu sa Zakonom", navedeno je u saopštenju.\n"Zbog velikog nevremena u februaru i proglašenja vanredne situacije, školska godina produžena je za pet radnih dana, te će učenici završnog razreda srednjih škola biti u situaciji da kasnije polažu završne ispite i kasnije dobijaju svedočanstva sa kojima treba da konkurišu za upis", kažu u Ministarstvu nauke i prosvete i dodaju da dobijaju mnogobrojne primedbe od učenika i roditelja u vezi sa ranim termine upisa.\nProrektor za nastavu Univerziteta u Nišu prof. dr Tomislav Pavlović rekao je danas da će taj univerzitet poštovati rokove koje Ministarstvo prosvete bude objavilo u Konkursu za upis na prvu godinu osnovnih studija.\nNa sednici Saveta Univerziteta u Novom Sadu danas je odlučeno da se poštuje odluka Ministarstva i da se odloži upis za nedelju dana.\n"Ova odluka se ne odnosi na Medicinski fakultet u Novom Sadu, jer svi medicinski fakulteti u zemlji moraju imati prijemni rok u istom terminu zbog identičnih prijemnih testova", rekao je Tanjugu rektor novosadskog univerziteta Miroslav Vesković.\nVesković smatra da su predloženi termini Ministarstva prosvete razumni, a rukovodstvo novosadskog univerziteta, po njegovim rečima, osim uputsva ministarstva, vodilo je računao o terminu kada srednjoškolci u regionu završavaju nastavu.\nPrema njegovim rečima, region koji gravitira ka Novom Sadu (Vukovar i deo Republike Srpske nešto kasnije završavaju srednju školu, pa i sa te strane je predloženi termin od 27. juna prihvatljiv.


Institut za biologiju mora, 26.05.2017\nMinistarka nauke u posjeti Institutu\n/ Institut za biologiju mora /Vijesti /Ministarka nauke u posjeti Institutu\nMinistarka nauke dr Sanja Damjanović boravila je danas u radnoj posjeti Institutu za biologiju mora u Kotoru. Sastanku su prisustvovali: Smilja Kažić-Vujačić, načelnica Direkcije za međunarodne programe i evropske integracije u Ministarstvu, direktor Instituta za biologiju mora dr Mirko Đurović i rukovodioci laboratorija: dr Aleksandar Joksimović, dr Vesna Mačić, dr Milica Mandić, dr Dragana Drakulović i dr Ana Pešić.\nU razgovoru ministarka je upoznala čelne ljude Instituta sa prioritetima Ministarstva u cilju unaprijeđivanja naučnoistraživačke djelatnosti u Crnoj Gori, kao što je uključivanje naših istraživača u velike međunarodne projekte, u okviru renomiranih naučnih institucija, kako bi naša zemlja bila dio evropske naučne mape. S tim u vezi, na sastanku je razmatrana Bluemed inicijativa, za koju je Crna Gora iskazala interes za priključenje na nedavno održanom skupu u Sliemi, Republika Malta.\nInicijativa predstavlja strateški okvir za doprinos pomorstva razvoju ekonomije, životne sredine i zdravlja ljudi. Zasniva se na nauci i istraživanju, na osnovu kojih se ostvaruju ciljevi: razvoj inovativnih tehnologija u oblasti pomorstva, jačanje inovativnog multidisciplinarnog sistema istraživanja i saradnje u svim Mediteranskim zemljama članicama Bluemed-a, obezbjeđivanje naučne podrške u smislu implementacije politika EU, kao i obuka nove generacije naučnika i istraživača.\nKako bi se pružio adekvatan odgovor na spomenutu inicijativu, neophodno je umrežavanje sa ostalim ministarstvima, objedinjavanja resursa i naučnih kapaciteta kroz formiranje radnih tijela, jedan je od zaključaka sagovornika.\nNa sastanku je takođe bilo riječi i o jačanju učešća u okvirnom programu za istraživanje i inovacije Horizont 2020, kao i o budućoj saradnji Instituta za biologiju mora sa Evropskom laboratorijom i Evropsku organizaciju za molekularnu biologiju EMBL i EMBO, kroz punopravno članstvo Crne Gore u tim organizacijama, od naredne godine. EMBL i EMBO pružaju mogućnost pohađanja doktorskih i postdoktorskih studija, kao i aktivno uključivanje mladih istraživača u međunarodne projekte koje realizuju ove dvije institucije, a što će našim naučnicima omogućiti korišćenje najsavremenije tehnologije iz oblasti molekularne biologije.\nInstitut za biologiju mora je organizaciona jedinica Univerziteta Crne Gore i jedina naučno-istraživačka ustanova u zemlji koja se bavi zaštitom i izučavanjem Jadranskog mora. Međunarodna saradnja i prepoznatljivost Instituta je postignuta na nekoliko nivoa, a najveći broj međunarodnih projekata se finansira iz predpristupnih sredstava Evropske unije kroz različite programe i to: FP7, IPA ADRIATIC CBC PROGRAMME, INTEREG MED. (izvor:http://www.mna.gov.me)


Ekipa "S Tamarom u akciji" renovirala kuću porodici Bogdanović u Grgurovcu – Info Centar Juga\nEkipa „S Tamarom u akciji“ uselila je juče šestočlanu porodicu Bogdanović iz Grgurovca. Ova odlična i uigrana ekipa uspela je i ovog puta da za samo šest dana, od oronule i stare kuće, napravi bajkoviti porodični kutak. Ovo je drugi put, za nepunih šest meseci, da Tamara gostuje u lebanskoj opštini a kavi su njeni utisci i komentari pogledajte i sami…\nTamara je imala samo reči hvala za lokalno rukovodstvo, Turističku organizaciju Lebane, KUD „Jablaničko kolo“, i za sve građane a pogotovo za meštane sela Grgurovce.\nOva epizoda biće emitovana 26. maja na kanalu RTS-a od 21 sat.\nObzirom da je porodica Bodanović bila i poslednja u ovom serijalu, juče je snimljena i završna epizoda u Vizitorskom centru „Teodora“ koji se nalazi pored lokaliteta „Caričin grad“ , jednom od najposećenijih ugostiteljskih objekata, gde su se okupile sve porodice sa juga Srbije koje su bile učesnici trećeg ciklusa „S Tamarom u akciji“.\nNa jednom mestu našlo se svih dvanaest porodica, celokupna ekipa „S Tamarom u akciji“, predstavnici lokalne samouprave, KUD „Jablaničko kolo“, trubači i svi oni koji su bar delić sebe dali u ovoj humanitarnoj akciji.


Automatski sistem protivgradne odbrane stiže u Valjevo | Energetski portal Srbije\nAutomatski sistem protivgradne odbrane stiže u Valjevo\n08.08. 2018 Vesti | Srbija\nAutomatski sistem protivgradne odbrane, koji šalje protivgradne strelce u penziju, biće instaliran u Radarskom centru Valjevo, koji brani teritoriju površine od skoro 590.000 hektara.\nNovim automatskim sistemom od grada će najpre biti zaštićeni Bogatić, Vladimirci, Koceljeva, Krupanj, Loznica, Ljubovija, Mali Zvornik, Šabac, Valjevo, Lajkovac, Mionica, Osečina,Ub i Obrenovac, prenosi portal „Agrosmart“.\nMinistarstvo poljoprivrede, šumarstva i vodoprivrede procenilo je da Kolubarski i Mačvanski okruzi trpe najveće štete od grada. U Republičkom hidrometeorološkom zavodu kažu da je automatizacija sistema odbrane od grada izuzetno kompleksan projekat, te da će instalacija biti započeta u naredna dva meseca.\n– Urađena je obimna projektna dokumentacija, pripremljeni su svi potrebni zahtevi i uslovi kako bi ovakav projekat bio uspešno realizovan. U naredna dva meseca mislimo da će se okončati sve potrebne procedure i da će se početi s realizacijom nabavke. Nadamo se da će do naredne sezone biti urađeno dosta toga i da će se na ovom području za zaštitu od grada koristiti lanseri, kaže Zoran Babić, načelnik Centra za odbranu od grada Republičkog hidrometerološkog zavoda.\nIz Ministarstva poljoprivrede, šumarstva i vodoprivrede najavili su da se postavljanje automatskog sistema planira na teritoriji cele države, a ministar Branislav Nedimović predočio je da će na taj način biti rasterećeni budžeti opština i gradova iz kojih je novac izdvajan za rukovaoce protivgradnih sistema.\nProdužen rok proizvođačima za obeležavanje i klasiranje...


Naftaši upozoravaju: Cijena goriva mogla bi dostići i 3 marke – Informer\nNa nekoliko benzinskih pumpi u Federaciji BiH od jutros su nove, skuplje cijene naftnih derivata. Benzin i dizel skuplji su za 5 feninga, piše Federalna.\nU Ministarstvo trgovine FBiH stiglo je oko 300 zahtjeva za promjenu cijene naftnih derivata. Prošle sedmice naftaši u Republici Srpskoj su digli cijene derivata pravdajući ih tvrdnjama da je došlo do rasta cijene nafte u rafinerijama.\nProsječna cijena goriva od oko 2,50 KM najveća u poslijeratnom periodu. Naftaši upozoravaju da će doći i do novih poskupljenja, ukoliko nastavi rast rafinerijskih cijena nafte, te da bi gorivo u RS-u moglo dostići čak i 3 marke.


Mministar sigurnosti Bosne i Hercegovine, Selmo Cikotić sa najbližim saradnicima, posjetio je danas (10.09.2020) Službu za poslove sa strancima. Tom prilikom direktor Službe za poslove sa strancima, Slobodan Ujić, upoznao je ministra Cikotića sa trenutnom situacijom povećanog priliva migranata u BiH te je istakao da je predmetom rada Službe u 2020. godini bilo više od 12.000 migranata.\nSagovornici su se složili da je pitanje povećanog priliva ilegalnih migranata jedno od ključnih sigurnosnih ali i humanitarnih izazova za Bosnu i Hercegovinu, te da je potrebno zajedničko djelovanje svih agencija za provođenje zakona kako bi se BiH uspješno nosila sa ovim pitanjem.\nDirektor Službe uopoznao je ministra Cikotića sa svim problemima sa kojima se suočava Služba usljed migrantske krize, posebno sa nedostatkom ljudskih kapaciteta, te koji bi se koraci trebali poduzeti u rješavanju ovog sigurnosnog i humanitarnog problema, kojim je posebno opterećen Unsko-sanski i Sarajevski kanton.\nIstaknuto je da je neophodna izmjena Zakona o strancima, Zakona o Službi za poslove sa strancima kao i Pravilnika o unutrašnjoj organizaciji Službe kako bi se podigla operativnost Službe te efikasno odgovorilo na povećan priliv migranata.\nDirektor Službe za poslove sa strancima, Slobodan Ujić zahvalio se ministru Cikotiću na posjeti Službi za poslove sa strancima, čestitao mu na izboru za ministra i izrazio uvjerenje da će dobra saradnja Službe za poslove sa strancima i Ministarstva sigurnosti i dalje nastaviti.


Milorad Dodik: 'RS' će blokirati put BiH u NATO\nPredsjednik entiteta RS-a Milorad Dodik rekao je danas da ga ne zanimaju Oružane snage BiH, „jer su snage NATO saveza“ te da će se zalagati da „RS vodi politiku potpune neutralnosti kada je riječ o vojnim savezima“.\n”Poštujem ljude iz Trećeg pješadijskog puka Oružanih snaga (OS) BiH, a što se tiče „brljotine“ koju je napravio NATO savez u vezi s prisustvom OS BiH u Banjoj Luci, odnosno uključujući se u unutrašnja pitanja, govori o tome da bi trebalo da odbijemo bilo kakav put ka tom vojnom savezu, jer nam je jasno na koji bi način upravljali kada bi BiH bila pod njihovom zapovjedi”, ustvrdio je Dodik danas u izjavi novinarima u Banjoj Luci.\n”Takvu aroganciju i miješanje u unutrašnje stvari od jedne vojne organizacije, koja ne bi trebala biti politična, je dosad neviđeno.\nZalagat ću se da RS vodi politiku potpune neustralnosti što se tiče vojnih saveza. Ako su željeli loše da nam učine, nakon bombardiranja, gdje su nam bacali osiromašeni utanijum, sada su se upetljali u unutrašnje stvari u BiH ”, naveo je.\n”Sve spekulacije i napadi koji dolaze zbog obilježavanja ovog praznika nisu neočekivani, ali u svakom slučaju naše opredeljenje je za obilježavanje „Dana RS-a“ i naša odgovornost prema onima koji su stradali za ‘Republiku Srpsku’, ali i prema budućnosti”, rekao je Dodik novinarima nakon polaganja vijenaca palim borcima ‘RS’-a u proteklom ratu.\n”RS, kao političko-teritorijalna organizacija pokazuje snagu u pogledu očuvanja najvažnijih elemenata među kojima je i Dan RS”, tvrdi Dodik.\nPovezani sadržaj:BiHMilorad DodiknatoRS


Tesla prijavila rekordnu dobit - Auto Republika\nUnutar grupacije Tesla koja je angažovana na proizvodnji baterijskih automobila, počele su priče o 2021. kao o prelomnoj godini, onoj u kojoj se dogodio proboj na tržištu. Ne bez razloga, jer Tesla je tokom prošle godine isporučila više vozila nego ikad, a izvršni direktor Ilon Mask postao je drastično bogatiji. Ipak, problemi u snabdevanju dovode do problema i u američkoj kompaniji uzrokujući prateće glavobolje rukovodstva.\nNekako je logično da uz najveći obim isporuka pod ruku ide i rekordna ostvarena dobit. Tokom noći za nama, javnost je postala svesna da je američka grupacija iskazala profit od 5,5 milijardi američkih dolara što je rasto od suludih 665% u odnosu na prošlu poslovnu godinu. Prihodi su narasli za 71% na cifru od 53,8 milijardi dolara, prema navodima iz Tesle, obelodanjenim nakon zatvaranja berze u Ostinu.\nU godišnjem izveštaju koji je potpisao Ilon Mask, moglo se pročitati da je 2021. bila „godina proboja Tesle“. Više nema nikakvih sumnji u pogledu toga može li se organizovati profitabilna proizvodnja elektromobila.\nInače, kao što vam je verovatno poznato, Tesla je duži niz godina poslovala s gubicima, a prvi put je profit bio iskazan tek 2020. godine, odnosno sedamnaest godina od osnivanja. U međuvremenu je grupacija narasla pa je u poslednjem tromesečju iskazana dobit od 2,3 milijarde dolara, što je za 760% više no lani. Prodaja Tesle je takođe zabeležila skok u smislu finansijskih pokazatelja jer je proknjižena u iznosu od 17,7 milijardi evra uz plus od 65%. Naravno, ovo su podaci o poslednjem svršenom kvartalu.\nProizvođač je isporučio rekordnih 936 hiljada vozila tokom protekle godine, odnosno skoro dva puta više no 2020. Obim isporuka je tokom pomenutog poslednjeg tromesečja „liznuo“ brojku od 308.600 primeraka, što je takođe „nikad veća cifra“.\nPrema podacima koje je objavila sama kompanija u finansijskim izveštajima, izvršni direktor Tesle Ilon Mask je zaradio 245 miliona dolara u poslednjem tromesečju, pošto se usled dobrih rezultata društva kvalifikovao za raznovrsne bonuse.\nOčigledno je da su Amerikanci prevazišli očekivanja, ali je vrednost akcija svejedno značajno pala nakon objave ovih vesti. Iz Tesle su upozorili da je profit u tekućem kvartalu ugrožen zbog problema u snabdevanju mikroprocesorima, što će verovatno onemogućiti kompaniju da raširi krila.\ntags: Ilon Mask profit Tesle tesla\nnext "Kengur" kažnjen zato što je izigravao trkačkog vozača\nVolkswagen: Električni pandan Passatu stiže naredne godine\n16/03/2022 - 10:25\nAlfa Romeo Giulietta sutra odlazi u istoriju\n21/12/2020 - 09:54


Barikade u Mitrovici\nNakon sastanka sa predsednikom Srbije Tomislavom Nikolićem u četvrtak, Srbi sa severa Kosova očekuju veću posvećenost Beograda prema Kosovu nego što je to bilo ranije. Oni ocenjuju da je pozitivno što predsednik Nikolić na početku svog mandata želi da se informiše o težini situacije na Kosovu i da prenese svoje stavove. Međutim, Srbi južno od Ibra zameraju što su bili isključeni iz tog sastanka, ocenjujući da to predstavlja kontinuitet nezainteresovanosti Srba sa severa za sudbinu Srba južno od Ibra. Zvaničnici u Beogradu ipak smatraju da neće doći do ozbiljnijih zaokreta u politici prema Kosovu.\nTzv. predsednik opštine Zvečan, Dragiša Milović, nakon sastanka sa predsednikom Srbije Tomislavom Nikolićem, kazao je da od Beograda očekuje da će u budućnosti voditi više računa o Kosovu, kao i o odbrani interesa Srba koji žive na ovim prostorima.\n“Ja se pre svega nadam da će u Beogradu biti formirana nacionalna demokratska vlada, koja će voditi računa o svakom delu svoje teritorije, koja će se boriti punim kapacitetima za Kosovo i Metohiju, i koja će rešavati status KiM u skladu sa našim ustavom, Ustavom Republike Srbije i sa Rezolucijom 1244. Na lokalu, očekujem da mi nastavimo projekte, da budemo složni i jedinstveni kao i do sada, da sačuvamo naše institucije i da nama i našoj deci ovde obezbedimo sigurniju, izvesniju i bolju budućnost”, kazao je Milović.\nI Milan Ivanović, jedan od lidera Srba na severu u izjavi za RSE, ističe da je pozitivno to što novi predsednik na početku svog mandata želi da čuje predstavnike Srba sa Kosova i da se informiše o težini situacije na Kosovu, kao i da prenese neke svoje stavove.\n“Predsednik je obećao da će prezentovati sve sporazume koji su postignuti između Borka Stefanovića i Edite Tahiri, kao i da će, u slučaju da se kose sa našim Ustavom, tražiti njihovo poništenje…Veoma je važno što sada postoji želja kod predsednika a nadamo se i kod nove vlade da se uključe u razgovore o Kosovu i Srbi sa Kosova i Metohije”, kazao je Ivanović.\nSa druge strane, državni sekretar u Ministarstvo za Kosovo u Vladi Srbije, Oliver Ivanović, ne očekuje ozbiljnije zaokrete Beograda u politici prema Kosovu, dodajući da će nova Vlada Srbije verovatno nastaviti da sprovodi ono što je ranije bilo sprovođeno.\n“Postoje određena Ustavna ograničenja za odstupanje od dosadašnje politike – Kosovo je sastavni deo Srbije, tu se ništa bitno neće promeniti dokle god se ne promeni Ustav. A za promenu Ustava nema ni minimuma volje, niti postoji jedna ozbiljnija snaga na srpskoj političkoj sceni koja zagovara promenu ustava u tom smislu da se Kosovo malo drugačije tretira“, kazao je Ivanović za lokalne srpske medije.\nTrajković: Osmišljenom politikom do suživota\nAli vratimo se sastanku Srba sa severa za novoizabranim predsednikom Srbije.\nNikolić je poručio da vlada i sve državne institucije moraju učiniti sve da zaštite bezbednost i prava građana Srbije koji žive na Kosovu, a da se problemi moraju rešiti mirnim i demokratskim sredstvima.\nSrbi južno od Ibra međutim zameraju to što na sastanku nije prisustvovao niko od njihovih predstavnika.\nRada Trajković, poslanica u Skupštini Kosova, izjavila je za RSE da je inicijativa Srba sa severa da samo oni idu kod predsednika Nikolića u funkciji kontinuiteta politike koja će praviti različiti pristup u rešavanju pitanja Srba južno i severno od Ibra.\n“Mislim da ovom inicijativom Srba sa severa je pokušaj da se na startu uvede sukob između kabineta predsednika i premijera i normalno da se demonstrira kontinuitet nezainteresovanosti Srba sa severa za sudbinu Srba ispod Ibra”, kazala je Trajković.\nTrajković ističe da ne postoji komunikacija Srba sa severa i juga, zato što oni sa severu ne cene njihovu borbu za opstanak na Kosovu.\n“Oni našu borbu za opstanak i dostojanstven život, ocenjuju, procenjuju i nameću kao izdaju, što je zaista jedna vrlo tragična kvalifikacija”, kazala je ona.\nMilan Ivanović potvrđuje da nedostatak komunikacije postoji, a za to ipak krivi zvaničnu Prištinu i međunarodnu zajednicu.\n“Mi ne krijemo da postoje razlike između nas koji zagovaramo kosovske institucije, to je na severu 99.9 procenata, i onih Tačijevih Srba jer oni žele da budu u kosovskim institucijama, tu ima nekih poslanika i članova Vlade koji vode jednu antisrpsku politiku”, kazao je on.\nTrajkovićeva ipak smatra da su zajednički razgovori najbolji način za prevazilaženje problema Srba na Kosovu.\n“Samo osmišljena i pametna politika može da pomogne Srbima da u ovakvom broju opstanemo na prostoru Kosova i Metohije i da sa našim komšijama Albancima gradimo suživot koji će podrazumevati stvaranje šansi za povratak onih koji su proterani,“ zaključila je ona.


Počelo testiranje novog motocikla radikalnog dizajna - BIGportal.ba\n23 Septembra, 2021 23 Septembra, 2021 026\nBritanska kompanija White Motorcycle Concepts je počela da testira svoj motocikl radikalnog dizajna od kojeg se očekuje obaranje brzinskog rekorda.\nRadi se o motociklu WMC250EV koji odlikuje radikalan dizajn zadužen za drastično smanjenje koeficijenta otpora vazduha. Nakon višemesečnog razvoja, koncept je sada u testnoj fazi na stazi. Direktor kompanije i glavni motociklista Robert White je potvrdio da su neki od prvih testova obavljeni.\nKada je reč o dizajnu, motocikl napred ima centralnu šupljinu koja dozvoljava prolazak vazduha, a ovakav dizajn do sada nije viđen u svetu motocikala. Pored ove dizajnerske promene, tim iz pomenute kompanije se odlučio na potpuno električni pogon.\nCilj je oboriti svetski rekord koji iznosi 402 km/h, a tim trenutno testira karbonski prototip.\nMeđutim, razvoj još uvek traje pa ljubitelji brzine moraju da znaju da motocikl trenutno nije posebno brz, jer je glavni cilj prvih testiranja prikupiti podatke u realnim uslovima. Prototip pokreće 60V sistem koji isporučuje samo 100 kW snage.\n“Izabrali smo odmereni i kontrolisani pristup našem test programu da bismo se uverili da ni jedan kamen ne ostane neprvertnut. S obzirom na do sada prikupljenje podatke, moje samopouzdanje konstantno raste”, izjavio je White.\nFinalna verzija motocikla će imati 800V sistem koji bi trebalo da proizvede dovoljno snage za obaranje brzinskog rekorda. Testiranja će se nastaviti do kraja ove godine, a pokušaj obaranja rekorda je planiran za sledeće leto u Boliviji.\nOsim obaranja rekorda, kompanija sarađuje s partnerima iz industrije kako bi se koristile njihove patentirane tehnologije za buduće drumske motocikle.


Prve izbeglice stigle u zimski prihvatni centar u Slavonskom Brodu\nZimski prihvatni centar u Slavonskom Brodu primio je jutros prve izbeglice koje su stigle vozom iz Tovarnika, a od sutra se očekuje dolazak izbeglica direktno iz Šida u Srbiji.\nU zimski tranzitni centar u Slavonskom Brodu oko 8.00 ujutro stigao je voz s oko 1.000 izbeglica koje su najpre prošle kroz privremeni centar u Opatovcu, gde su proteklih mesec dana izbeglice i migranti dolazili po ulasku iz Srbije, preko područja Bapske.\nIzbeglice su u novom centru dočekali grejani šatori, a kamp može da primi oko 5.000 ljudi koji su u tranzitu prema državama zapadne Evrope.\nPrema novim pravilima, izbeglice će biti registrovane u Slavonskom Brodu, a od sinoć je prestao postupak registracije u Opatovcu koji će još neko vreme biti otvoren, dok se ne uhoda procedura u zimskom centru.\nMinistar unutrašnjih poslova Ranko Ostojić izjavio je da bi od srede hrvatski voz direktno iz Šida trebalo da prevozi izbeglice u Slavonski Brod, odakle će, prema ustaljenoj proceduri, posle registracije i pružanja prve pomoći biti prebacivane do slovenačke granice i dalje u Austriju.\nOčekuje se da će svakodnevno iz Šida stizati četiri voza s oko 6.000 izbeglica koliko je u proteklom periodu prosečno ulazilo u Hrvatsku.\nPrema poslednjim podacima MUP Hrvatske, u ponedeljak je u Hrvatsku ušlo više od 8.500 izbeglica i migranata, a od početka izbegličke krize sredinom septembra kroz zemlju je prošlo oko 313.000 ljudi.


Direkcija trke potvrdila – Pobeda ostaje Ferštapenu! - Admiral Bet SPORT\nStefan Cvetković Posted on 30. juna 2019. 21:55 30. juna 2019. 21:11\nViše nema dileme, Holanđanin je pobednik trke za Veliku nagradu Austrije.\nZbog incidenta dva kruga pre kraja još uvek nije bilo zvanično potvrđeno da će Maks Ferštapen biti pobednik trke u Austriji. Holanđanin je prilikom preticanja Šarla Leklera udario točkom njegov bolid i praktično ga izgurao sa staze.\nCeo slučaj je bio pod istragom od strane direkcije trke, koja je potvrdila da neće biti dodatnih akcija povodom incidenta u 69. krugu između dvojice vozača i da Ferštapen ostaje pobednika.\nU generalnom plasmanu vodi Luis Hamilton sa 197 poena ispred drugoplasiranog Valteri Botasa sa 166. Maks Ferštapen je, posle današnje pobede, treći sa 123, tri više od Sebastijana Fetela. Šarl Lekler je peti sa 105 poena.\nTagovi : formula 1, foto, maks ferštapen\nMilošević najavio nekoliko pojačanja


Tender za Komercijalnu banku u maju ili junu 2019. | Kamatica\nPočetna > berza > Tender za Komercijalnu banku u maju ili junu 2019.\nTekst objavljen: 06.02.2019 8:33\nMinistar finansija Srbije Siniša Mali danas je rekao da će Komercijalna banka (KMBN) dobiti strateškog partnera, jer nema razloga da država bude suvlasnik te banke.\nOn je za TV Prva kazao da će u sredu biti potpisan ugovor sa francuskim Lazardom koji će biti savetnik Vlade Srbije u privatizaciji Komercijalne banke u kojoj država ima vlasnički ulog od 41,74 odsto. "Razne opcije su na stolu, ali je sigurno da će se tražiti strateški partner za Komercijalnu banku.\nU maju ili junu će biti raspisan tender za pronalaženje strateškog partnera i nadamo se da će taj postupak biti završen do kraja godine i nema razloga da država bude suvlasnik te banke", kazao je Mali.\nAkcije Komercijalne banke od početka godine beleže rast od 4,6 odsto, nakon što su prošle godine skočile 15,7 odsto. Na poslednjoj ceni od 2.300 dinara tržišna kapitalizacija banke iznosi 39 milijardi dinara (oko 330 miliona evra).


Poruke iz SAD o građanskoj BiH su kraj svih nadanja HDZ-a\nPočetna » Blog » Poruke iz SAD o građanskoj BiH su kraj svih nadanja HDZ-a\nDanašnji sastanak u Washingtonu predsjedavajućeg Predsjedništva BiH Željka Komšića sa Johnom Erathom, višim zamjenikom direktora za evropske poslove Vijeća za nacionalnu sigurnost SAD, te sa predstavnicima State Departmenta Philipom Reekerom pomoćnikom državnog sekretara SAD za evropske i azijske poslove, i zajedničke izjave da BiH mora provesti presude Evropskog suda za ljudska prva, jasna je porukq i HDZ-ovim nadanjima za izmjene Izbornog zakona po etničkom principu za koje se ova stranka zalaže.\nPrilično jasno da će Bosna i Hercegovina u okviru svojih nastojanja za priključenje Europskoj uniji mora u narednom periodu ispuniti sve obaveze koje su propisane europskom pravnom stečevinom, a time i osigurati maksimalnu zaštitu individualnih ljudskih prava i temeljnih sloboda, jer je jednakopravnost svih građana i zaštita njihovih individualnih ljudskih prava, jedan od nezaobilaznih temelja Evropske unije.\nPolitički akteri koji daju prijedloge koji su u suprotnosti s europskom pravnom stečevinom, europskim vrijednostima i normama, imaju priliku da korigiraju vlastite stavove ili, u suprotnom, da u cijelosti ponište europska nastojanja Bosne i Hercegovine vodeći se nekim drugim anticivilizacijskim politikama koje Bosnu i Hercegovinu u potpunosti udaljavaju od Evropske unije, piše “Slobodna Bosna“.\nPodsjećamo, upravo je prije par mjeseci jedan od današnjih sudionika završenih sastanaka, specijalni izaslanik SAD-a za Zapadni Balkan Matthew Palmer kazao je u intervjuu za ljubljanski list “Delo” kako podržava građansko uređenje zemalja ovog regiona.\n“Naša vizija Zapadnog Balkana je da sve zemlje budu građanske, a ne samo vlasništvo određene etničke grupe. U BiH to bi poboljšalo osjećaj za nacionalni, državni identitet za razliku od njegove tradicionalne etničke pripadnosti”, kazao je Palmer.


UNDP predstavio modele upravljanja rizicima od prirodnih katastrofa | UNDP\nUNDP predstavio modele upravljanja rizicima od prirodnih katastrofa\nRazvojni program Ujedinjenih nacija (UNDP), u sklopu projekta “Integrisanje klimatskih promjena u smanjenje rizika od poplava u slivu rijeke Vrbas”, koji finansira Globalni fond za okoliš (GEF), održao je okrugle stolove u Sarajevu i Banja Luci o „Značaju osiguranja za upravljanje rizicima od prirodnih katastrofa sa posebnim osvrtom na poplave“. Okrugli stolovi su bili organizovani za predstavnike ministarstava, osiguravajućih društava i strukovnih udruženja. Učesnicima su predstavljena pozitivna iskustva razvijenih i zemalja u razvoju u primjeni različitih modela upravljanja rizicima od prirodnih katastrofa sa posebnim akcentom na osiguranje.\n„Uspostava sistema osiguranja od poplava i drugih prirodnih katastrofa za pravna lica, poljoprivredna gazdinstva, javne i stambene objekte može doprinijeti smanjenju rizika od poplava i drugih prirodnih katastrofa. Kroz projektne aktivnosti potičemo diskusiju između ključnih aktera u ovoj oblasti kako bi se definisao model osiguranja upravljanja rizikom primjenjiv u Bosni i Hercegovini“ istakla je Raduška Cupać, UNDP rukovodilac projekta.\nJedan od modela je javno-privatni gdje bi se formirala grupacija osiguranja od poplava. Članice te grupacije bi bile osiguravajuće kuće koje imaju finansijske kapacitete da mogu prihvatiti rizike od poplava. Predavačica prof. dr. Jelena Kočović je naglasila da “Bez uvođenja obaveznog osiguranja od katastrofalnih rizika ne možemo se izboriti sa štetnim posljedicama. Ogromni finansijski gubici od poplava koje je BiH imala 2014. godine, podsjećaju nas da se ne smije više ništa prepustiti slučaju.” Procijenjuje se da su poplave 2014. g u BiH prouzrokovale štete u visini 15% BDP-a.\nPrema podacima Evropske agencije za životnu sredinu može se očekivati da će se godišnji gubici od poplava povećati pet puta do 2050. godine i do 17 puta do 2080. Najveći dio ovog povećanja (70%-90%) procjenjuje se da će nastati zbog društveno-ekonomskog razvoja uslijed povećanja ekonomske vrijednosti imovine u plavnim područjima, a ostatak (10%-30%) uslijed klimatskih promjena. Učesnici okruglog stola su se složili da je neophodno više pažnje posvetiti edukaciji stanovništva, a posebno mladih, u oblasti osiguranja od rizika od poplava i drugih prirodnih katastrofa.\nProjekt „Integrisanje klimatskih promjena u smanjenje rizika od poplava u slivu rijeke Vrbas“ ima za cilj da omogući BiH vlastima na svim nivoima da se prilagode rizicima od poplava kroz primjenu tehnologija koje bi omogućile ekonomske aktivnosti otporne na klimatske promjene.


Naslednik | Ekspres.net\nKada Trampov kandidat za ambasadora u Nemačkoj Daglas Mekgregor kritikuje NATO intervenciju na Kosovu 1999. godine, treba mu verovati. Ipak je on u to vreme bio glavni planer akcije kojom je rukovodio američki general Vesli Klark. Za to je primio i visoko odlikovanje od tadašnjeg američkog predsednika Bila Klintona.\nMekgregor, kojeg je predsednik SAD još 27. jula predložio za naslednika Ričarda Grenela u ambasadi u Berlinu, rekao je svojevremeno kako je Amerikom predvođena intervencija bila usmerena protiv pravoslavnih Srba i da je nakon nje muslimanska narko-mafija postavljena da vodi zemlju, što je nazvano uspehom za demokratiju.\nA sve to piše Si-En-En u tekstu u kojem podseća i na njegove druge izjave koje naziva ksenofobičnim i rasističkim. „Ti ljudi nikada nisu bili naši prijatelji“, rekao je Mekgregor, koji je potencijalni Grenelov naslednik. Kažemo potencijalni, jer njegovo imenovanje još treba da potvrdi Senat.\nUkoliko se to dogodi, to će označiti još jednu nisku tačku američko-nemačkih odnosa koji su se pogoršali tokom mandata predsednika Donalda Trampa.\nNi sam Grenel, naime, nije bio preterano omiljen lik u Berlinu, a to sigurno neće biti ni Mekgregor, koji je u nekoliko navrata kritikovao politiku Angele Merkel prema migrantima. On je, naime, ocenio da je Evropska unija suviše otvorena prema muslimanima, optuživši čak nemačku kancelarku da je više zabrinuta oko toga kako će da obezbedi novac za „milione neželjenih muslimanskih osvajača“ nego za finansiranje vojske.\nPortparol Bele kuće Džad Dir u odgovoru mejlom je za CNN naveo da je Mekgregor visoko kvalifikovan za posao ambasadora, pozivajući se na znanje nemačke istorije i jezika koji je naučio u vreme kada je služio u Zapadnoj Nemačkoj. CNN navodi da je pored izjava u korist Srbije, iako je u to vreme kao vojno lice učestvovao u pripremi NATO kampanje, Mekgregor objavio niz izjava koje se kose sa zvaničnom politikom Vašingtona, kao kada je stao na stranu Rusije u sukobu sa Ukrajinom. Mekgregor je, naime, 2014. gostovao na ruskoj propagandnoj stanici RT, kada je za stanovnike istočne Ukrajine rekao da su to, zapravo, Rusi.\nIako čovek iz vojske, penzionisan je u činu pukovnika, Mekregeor vatreno podržava Trampovu odluku da povuče 12.000 američkih vojnika iz Nemačke. Kaže da je sigurno i Nemcima, kao i Japancima i Korejcima dosta američkih vojnika na njihovom tlu.\nDodaje, ipak, da će ostati saveznici, da će podržavati Nemačku, ali da neće poslati stotine hiljade vojnika na granice Poljske kako bi se obračunali sa Rusima, zato što „Nemci, zahvaljujući nama, ne osećaju obavezu da se sami brane“: Mekgregor je autor više knjiga o reorganizaciji vojske i često se pojavljuje u jednom od Trampovih najomiljenijih programa na “Foksu”, “Veče sa Taklerom Karlsonom”.\nU junu je Tramp na Karlsonov savet u poslednji trenutak otkazao napad na Iran, nakon što mu je ovaj rekao da bi taj potez bio politički poguban. Mekgregor je odbio da komentariše da li je pre godinu dana razgovarao sa Belom kućom o tome da nasledi Džona Boltona na mestu savetnika za nacionalnu bezbednost.\nMekgregor je odlikovani veteran koji je služio vojsku od 1976. U prvom Zalivskom ratu istakao se kada je njegova jedinica sastavljena od 19 tenkova, 26 borbenih vozila pešadije i četiri minobacača za samo 23 minuta uništila čak 70 oklopnih vozila iračke Republikanske garde, ne izgubivši pritom nijednog vojnika.\nVaži za vrsnog stratega. U novembru 1997. je postavljen za direktora strateškog planiranja za Balkan u okviru Vrhovnog štaba ujedinjenih sila Evrope (SHAPE). U oktobru 1998. postao je Direktor zajedničkih operacija u SHAPE, odakle je do januara 2000. nadgledao sprovođenje i planiranje operacija na strateškom nivou tokom bombardovanja Kosova.\nKada se sve navedeno uzme u obzir, ne bi bilo iznenađenje da mnogi u Srbiji požele da Mekgregor osim u Berlinu, Grenela zameni i na mestu Trampovog specijalnog izaslanika u razgovorima između Beograda i Prištine.\nTags amerikaDaglas MekgregorRičard GrenelSAD\nGRENEL: Amerikanci ne žele više toliko da plaćaju za bezbednost drugih zemalja Kina kritikovala SAD zbog sankcija za kupovinu iranske nafte Iran je novi Irak Obećana zemlja kao kolevka rasizma


Švajcarski SDC podržava destinacijsko udruživanje u Sremu — Regionalna Razvojna Agencija Srem\nNalazite se ovde: Početna / AKTUELNO / Švajcarski SDC podržava destinacijsko udruživanje u Sremu\nŠvajcarska agencija za saradnju (SDC), u okviru Programa podrške ruralnom i regionalnom razvoju Republike Srbije, odobrila je Regionalnoj razvojnoj agenciji Srem još jedan projekat, kojim će se osnovati Destinacijska menadžment organizacija Srema (DMO).\nProjekat “Priprema dva regiona: Srem (7 opština), i Šumadija i Pomoravlje (13 opština) za osnivanje DMO-a, definisanje turističkog prostora i tehnička podrška subjektima koji prodaju destinacije u ciljanim regijama“, RRA Srem sprovodi zajedno sa Regionalnom agencijom za ekonomski razvoj Šumadije i Pomoravlja iz Kragujevca.\nS obzirom da je u toku realizacija aktivnosti projekta „Biciklističkim turizmom ka ruralnom i regionalnom razvoju Srema”, kojim se doprinosi prvenstveno unapređenju turističke infrasture i jačanju turističke ponude na teritoriji Srema, uz osnivanje DMO Srema, uspostaviće se koncept organizacionog funkcionisanja upravljanja destinacijom i uključuju učesnike iz javnog i privatnog sektora koji deluju po modelu partnerstva i u smislu zastupljenosti i u smislu finansiranja. RRA Srem imaće ključnu ulogu u organizaciji partnerstva, definisanju i izradi strateških dokumenata, usmeravanju partnera ka izvršenju definisanih ciljeva.\nKao najznačajnija aktivnost planirana je izrada Regionalne turističke strategije Srema sa akcionim planom, regionalnog plana upravlja destinacijom Srem i kataloga investicija. Time turizam u Sremu ima šansu da postane priznat kao bitna privredna delatnost u okviru teritorije koja ima karakteristike turističke destinacije. Osnivanjem organizacione strukture DMO Srema, stvoriće se upravljački mehanizmi za usmeravanje turističke aktivnosti u cilju ostvarivanja pozitivnog uticaja pre svega na lokalnu zajednicu i životnu sredinu.


Rezultati državnog finala – II SMENA | Igre mladih\nRezultati državnog finala – II SMENA\nsub, 23. juli 2016.\nNajuspešnije ekipe predstavljaće Srbiju na međunarodnom finalu Sportskih igara mladih u Splitu od 21. do 27. avgusta ove godine. Njima će se pridružiti pobednici Igara mladih Srbije koji su ostvarili najbolje rezultate u malom fudbalu, šahu, tenisu, igri „između dve vatre“ i stonom tenisu – spisak pogledajte OVDE\nTakođe, u Split putuju Milica Gojković iz Kuršumlije i Martin Marković iz Kragujevca koji su pokazali veštinu i spretnost u animacionim disciplinama (najduže su vrteli loptu na prstu/ žongliranje).\nSrebrne medalje na državnom finalu Igara mladih Srbije 2016. pripale su ekipama iz Kraljeva (dečaci i devojčice) u košarci, Prijepolju (dečaci)i Valjevu (devojčice) u odbojci na pesku, Novom Beogradu (dečaci i devojčice) u rukometu i Sremskoj Mitrovici (dečaci) i Kuršumliji (devojčice) u odbojci.\nNagrade svim učesnicima državnog finala uručili su pomoćnik ministra omladine i sporta Uroš Zeković, predstavnik Sekretarijata za sport grada Beograda Vladimir Pajić, šef kabineta generalnog direktora „Laste“ Jovana Radenković, Miljan Mandić iz PR službe Telekoma, Marija Malović iz Imleka, popularni glumac Bojan Perić iz serije „Vojna akademija“ i frontmen grupe „Piloti“ Zoran Kiki Lesendrić. Takođe, nagrade je uručila i generalni sekretar SIM Srbije Ana Stanković.\nDržavno finale SIM Srbije 2016. održano je pod pokroviteljstvom Vlade Srbije, i uz pomoć i podršku Ministarstva za omladinu i sport, Ministarstva prosvete, nauke i tehnološkog razvoja, kao i Sekretarijata za obrazovanje i dečju zaštitu grada Beograda i Sekretarijata za sport i omladinu grada Beograda. Partneri i prijatelji koji su podržali najmasovniju balkansku manifestaciju za decu i omladinu u kojoj je ove godine učestvovalo oko 50.000 dece osnovnoškolskog uzrasta su MTS, Coca-Cola, Moja kravica i Lasta.


RTCG - Radio Televizija Crne Gore - Nacionalni javni servis :: Politika :: CG dostojan saveznik i kredibilan partner\nBOŠKOVIĆ - TRENTA 05. 06. 2019. 12:13 >> 12:12 2\nBOŠKOVIĆ - TRENTA\nCG dostojan saveznik i kredibilan partner\nCrna Gora nastaviće da snažno promoviše NATO politiku otvorenih vrata, a integracija u Alijansu i EU, za Zapadni Balkan predstavlja apsolutni preduslov utemeljenja trajnog mira i stabilnosti. To je saopštio ministar odbrane Predrag Bošković, tokom sastanka sa italijanskom ministarkom odbrane Elizabeta Trenta. Trenta je naglasila da Crna Gora, iako najmlađa članica Alijanse, predstavlja dostojnog saveznika, ali i kredibilnog partnera.\nKako je saopšteno iz Ministarstva odbane, Bošković je izrazio zahvalnost povodom sveobuhvatne i kontinuirane podrške Italije Crnoj Gori, kako u domenu sprovođenja odbrambenih reformi koje su rezultirale članstvom u Alijansi, tako i na polju integracija u Evropsku uniju.\n„Za dvije godine punopravnog članstva u NATO, evidentan je sveukupan napredak Crne Gore. Naša država predstavlja pouzdanog i kredibilnog saveznika koji baštini evropske i evroatlantske vrijednosti“, istakao je ministar Bošković.\nBošković je upoznao sagovornicu o aktuelnim odbrambenim prioritetima u pogledu pune integracije crnogorske Vojske u NATO, naglasivši punu posvećenost Ministarstva odbrane modernizaciji odbrambenog sektora.\nMinistar je istakao spremnost Crne Gore da podrži napore međunarodne zajednice u projektovanju stabilnosti, kao doprinosu naše države kolektivnom sistemu bezbjednosti, ali i apostrofirao značaj angažmana crnogorskih vojnika u inostranstvu u okviru unapređenja interoperabilnosti i kapaciteta naše Vojske.\nTrenta je čestitala Boškoviću dvogodišnjicu članstva u NATO.\nOna je naglasila da Crna Gora, iako najmlađa članica Alijanse, predstavlja dostojnog saveznika, ali i kredibilnog partnera u domenu odbrambene saradnje u okviru Evropske unije, ukazavši da će Italija nastaviti da podržava dalje jačanje kapaciteta crnogorskog odbrambenog sistema.\nTrenta je izrazila zadovoljstvo dostignutim stepenom saradnje dvije zemlje, i spremnost da se ona unaprijedi u narednom periodu.\n“Bošković i Trenta razmotrili su modalitete daljeg unapređenja saradnje u okviru Alijanse, sa fokusom na planove popunjavanja pozicija u okviru NATO komandne strukture”, saopšteno je iz Ministarstva odbrane.\nPredrag Bošković Elizabeta Trenta\n20. 05. 2020. 4


Drekslmajer u Zrenjaninu otvorio novi pogon – Nadlanu.com\nDrekslmajer u Zrenjaninu otvorio novi pogon\nObjavljeno 15. nov 2012. / 12:12:20\nZRENJANIN, 15. novembra 2012. (Beta) – Nemačka kompanija Drekslmajer automotiv (Draexlmaier Automotive) otvorila je u četvrtak u Zrenjaninu novi pogon u kojem će proizvoditi kablovske komplete za kragujevačku fabriku Fijat automobili Srbija (FAS).\nU novi pogon je uloženo šest miliona evra, a zaposliće 806 novih radnika.\nOtvaranju pogona prisustvovao je predsednik Srbije Tomislav Nikolić koji je istakao da su nove investicije u Srbiji dokaz da nova vlast ispunjava obećanja.\n„Obavezali smo se da uradimo nešto za Srbiju i u kratkom vremenu se pokazalo da nije bila potrebna samo politička borba već i da ubedimo investitore da im je investicija sigurna“, rekao je Nikolić.\nMinistar finansija Mladjan Dinkić je izrazio zadovoljstvo što su se ispunila njegova predvidjanja da će na jedno novo mesto u autoindustriji biti otvorena još tri do četiri nova radna mesta u kooperantskim firmama.\nVlasnik Drekslmajera Fric Drekslmajer je rekao da ta kompanija u Srbiji zapošljava 2.000 ljudi, čija su radna mesta sigurna. On je najavio nove investicije i istakao da Drekslmajer potvrdujuje da je uspešno raditi u Srbiji.\nVlada Srbije je, kroz Program za podsticaj direktnim investicijama, otvaranje novog pogona te kompaniju podržala sa 5.000 evra po svakom novootvorenom radnom mestu, odnosno sa četiri miliona evra.\nKovačević zadovoljan učinkom futsal reprezentacije\nNovi Sad bez vode, gradjani se pripremili\nNataša Polarecki pre 54 minuta 0


Otvoreno pismo Evropskoj komisiji i zemljama članicama EU (25.06.2013.)\nOrganizacije za zaštitu ljudskih prava otvorenim pismom podstiču Evropsku komisiju i zemlje članice Evropske unije da se Srbiji odredi datum otvaranja pristupnih pregovora u što kraćem roku.\nOvaj čin Evropske unije bio bi jasan znak da je Srbija spremna da otvori oblasti u kojima će svako poboljšanje da znači i direktno poboljšanje života građana.\nVrednosti koje Evropska unija donosi, naročito u poglavljima 23 i 24 koja će da se otvori na samom početku pregovora, u potpunosti će Srbiju da udalji od politike sukoba, netolerancije i nestabilnosti.\nTakođe, to će biti jasan pokazatelj da energija uložena u promene koje su započete 5. oktobra 2000. godine nije zaboravljena, da se svaki napredak i spremnost za pregovore ceni. Pitanja koja je Srbija uspešno rešavala, od saradnje sa Haškim tribunalom, pa do najnovijih pomaka u odnosima u regionu govore nam da postoji spremnost za započinjanje višegodišnjeg prilagođavanja propisima EU, ali što je mnogo važnije, da postoji spremnost za usaglašavanje sa vrednostima koje EU donosi.\nOtvaranje pristupnih pregovora nije i ne treba da bude podrška bilo kojoj Vladi, već podrška građanima Srbije da izgrade svoju zemlju kao, stabilnu, modernu i spremnu da odgovori na sve izazove sa kojima se suočava.\nPismo potpisuju i:\n- Centar za Evroatlantske studije – CEAS\n- Centar za ljudska prava-Niš\n- Sandžački odbor za zaštitu ljudskih prava i sloboda\n- Udruženje “Korak napred” iz Kruševca\n- Gej strejt alijansa\n- Argus – Civilno udruženje Mađara u Vojvodini za prava manjina\n- PROTECTA Niš\n- Centar za razvoj neprofitnog sektora\n- Žene u crnom\n- Centar za kulturnu dekontaminaciju\n- Centar za samostalni život OSI


Vesti online / Vesti / Svet / Makronov plan zavisi od Berlina\nMakronov plan zavisi od Berlina\nRezultati nemačkih izbora mogli bi da spreče ostvarivanje plana nove federalne Evrope čiji je autor francuski predsednik Emanuel Makron, u slučaju da u novu vladajuću koaliciju uđe Liberalna partija (FDP).\nOtpor Parizu: Kristijan Lindner\nMakronov plan zasniva se na Evropi sa federalizovanim jezgrom, zonom evra koja bi imala zajednički budžet, svog ministra finansija i parlament.\nPored toga što bi u slučaju da u vladu Angele Merkel uđe FDP, Berlin postao rezervisaniji u odnosu na francuske predloge za evropske reforme, u Parizu se očekuje da bi Berlin promenio ton kada je reč o migracijama i o odnosima s Turskom.\nU Francuskoj nikome nije promaklo da se FDP protivi naročito zajedničkom budžetu iz Makronove "političke kuhinje". Pri tome svi analitičari ističu i činjenicu da je lider nemačke FDP Kristijan Lindner tražio da u novoj vladajućoj koaliciji, ako u nju uđe, njegova stranka dobije mesto ministra finansija - funkciju od ključnog značaja.\nAktuelni ministar Volfgang Šojble je izraziti liberal koji je funkcionisao po principu "finansije i banke su važnije od demokratije", ali je i ubeđeni zagovornik Evrope, doduše one koja je po meri nemačkih interesa.\nZa Lindnera se ne može reći da se naročito zalaže za Evropu. On je jasno odbacio Makronovu ideju zajedničkog evropskog budžeta u izjavi da to ne dolazi u obzir jer bi onda (i nemački) "novac iz zajedničke kase išao na plaćanje Berluskonijevih grešaka".\nPitanje reformisanja EU, Nemci do sada kao da nisu smatrali za prioritetno. Kancelarka je juče ponovila da tek treba videti šta stoji iza naziva "evropski ministar finansija" i dodala da o tome razgovara sa francuskim predsednikom. Ne slučajno, upravo uoči pregovora o novoj vladajućoj koaliciji u Berlinu, predsednik Makron je odlučio da juče po podne u Parizu, pred studentima na univerzitetu Sorbona, iznese detalje svog evropskog plana.\nEX YU Merkelova i Makron žele novu Evropu\nSVET Jeziva vest: Evo šta je zajedničko evropskim vladarima\nSVET Makron - francuski Šreder?


Prekinuta sjednica Savjeta bezbjednosti, Rusija tražila da se ukloni zastava tzv. države Kosovo – Otvoreno\nIzvor: 13.04.2021, 19:18 14k Views\nSjednica Savjeta bezbjednosti Ujedinjenih nacija prekinuta je ubrzo pošto je počela, nakon što je predstavnik Rusije Dimitrij Poljanski zatražio da predstavnica Prištine promijeni ili ukloni zastavu samoproglašenog Kosova jer, kako je naglasio, Kosovo nije opštepriznata država.\nDimitrij Poljanski je rekao da je to “teritorija i osam članica Savjeta bezbjednosti UN ne priznaje Kosovo kao državu”.\nOn je dodao da je Rusija protiv učešća predstavnika Prištine na sastanku i skrenuo pažnju članica da predstavnica Prištine sjedi ispred oznaka samoproglašenog Kosova.\nBritanski predstavnik je na to uzvrtio da sjednica nije zvanični sastanak Savjeta bezbjednosti na kojoj se primenjuju ta pravila i dodao da je na posljednjem sastanku bila ista pozadina kao danas zbog čega, kako je rekao, “ne vidi razlog” da se od predstavnice Prištine traži da promeni pozadinu na kojoj je kosovska zastava.\nSavjet bezbjednosti UN počeo je sjednicu na kojoj se razmatra izvještaj generalnog sekretara UN o situaciji na Kosovu i Metohiji za period od septembra 2020. do marta 2021. godine.


Vučić i Soroš razgovarali o evrointegracijama i pravima Roma\nVesti Autor:N1 Beograd20. apr. 201811:33 > 11:41\nPredsednik Srbije Aleksandar Vučić sastao se sa zamenikom predsedavajućeg Fonda za otvoreno društvo Aleksandrom Sorošem.\nKako se navodi u saopštenju pres službe Predsedništva, Vučić i Soroš su razgovarali o napretku Srbije u evropskim integracijama, unapređenu položaja Roma u Srbiji i podizanju preduzetničkog duha.\nSoroš je izrazio spremnost još veće podrške reformama, jačanju kapaciteta državnih institucija i jačanju demokratskih procesa u Srbiji, a tema razgovora bilo je i unapređenje položaja romske zajednice.\n„Srbija ima priliku da iskoristi evropske i nacionalne resurse da unapredi položaj najugroženijih građana Srbije, među kojima su i Romi“, istakao je.\nPredsednik Vučić je zahvalio Fondaciji na zalaganju da sedište inicijative „Integracija Roma 2020“, koju vodi Savet za regionalnu saradnju, bude u Beogradu pod pokroviteljstvom Vlade Srbije i izrazio očekivanje da saradnja sa ovom regionalnom inicijativom bude još plodotvornija.\nSastanku su prisustvovali članica borda Romskog programa Sonja Liht, direktor Odeljenja za romske inicijative Fondacije za otvoreno društvo u Budimpešti Željko Jovanović, državni sekretar u Ministarstvu državne uprave i lokalne samouprave Ivan Bošnjak i menadžerka Tima za socijalno uključivanje i smanjenje siromaštva (SIPRU) Dragana Jovanović.\naleks sorošAleksandar Vučićfond za otvoreno društvoSonja Liht


Sve više beloruskih sportista protiv Lukašenka\n28. avgust/kolovoz, 2020.\nMarina Arzamasava, svetska šampionka u trkama na srednje staze: "Spremni smo za sve – od otpuštanja do izostavljanja iz timova. Ništa od toga nije važno."\nU danima pošto su u Belorusiji izbili protesti posle spornih izbora na kojima je proglašena pobeda Aleksandra Lukašenka, opoziciji se pridružio niz poznatih ličnosti iz sveta kulture: pozorišni režiseri, muzičari, kao i omiljena beloruska nobelovka, piše redakcija Radija Slobodna Evropa na engleskom jeziku.\nSada se i sportisti i ličnosti uz sveta sporta pridružuju pozivu, izražavajući protivljenje Lukašenkovom oštrom suzbijanju protesta i kritikujući njegovo odbijanje da se održe novi izbori.\nSkoro 350 beloruskih sportista i drugih članova sportske zajednice potpisalo je otvoreno pismo u kojem se traži poništavanje glasanja 9. avgusta i oslobađanje svih "političkih zatvorenika" i pritvorenih tokom masovnih demonstracija.\nPismo je upadljivo – i sve snažnije – iskazivanje otpora među članovima istaknute grupe čija primanja veoma zavise od beloruske države i čiji su uspesi bili ključni element nacionalnog ponosa i vladine propagande tokom Lukašenkovih 26 godina na čelu zemlje.\nSam Lukašenko se entuzijastično bavi sportom, što je od središnjeg značaja za projekciju njegovog mačo imidža.\n"Apsurdno je da neko može živeti u srcu Evrope u 21. veku a da mu ne bude dozvoljeno da izrazi svoje mišljenje", izjavila je Marina Arzamasava, svetska šampionka u trkama na srednje staze koja je među potpisnicama otvorenog pisma. "Spremni smo za sve – od otpuštanja do izostavljanja iz timova. Ništa od toga nije važno."\n"Nijedan posao nije vredan ćutanja", dodala je ona.\nMeđu najpoznatijim sportistima koji su se pridružili protestu su košarkašica Jelena Leučanka, trener reprezentacije u skijanju slobodnim stilom Mikalaj Kazeka, evropska šampionka na duge staze Voljga Mazuronak, odbojkaški reprezentativac Artur Udris i mnogi drugi osvajači medalja na Olimpijskim igrama, evropskom i svetskim prvenstvima.\nOtvoreno pismo nije jedini znak da su sportske ličnosti sve više u sukobu s Lukašenkom i zgrožene brutalnom reakcijom bezbednosnih snaga na proteste posle izbora.\nNekoliko vodećih beloruskih tenisera, uključujući bivšu prvu teniserku sveta Viktoriju Azarenka, na društvenim medijima je izrazilo podršku protestima zbog izbornih rezultata ili pozvalo na okončanje nasilja.\nFudbalska zvezda Ilja Škurin najavio je ranije ovog meseca da neće igrati za reprezentaciju sve dok je Lukašenko na vlasti.\nBeloruski fudbalski savez 24. avgusta je objavio pismo svim timovima u kojima insistira da se igrači uzdrže od "političke propagande". Kao olimpijski sport, navodi se u pismu, fudbal "mora ostati neutralan u svim političkim, verskim, etničkim, rasnim i drugim pitanjima".\nPismo je usledilo pošto je nekoliko igrača napravilo gestove ili nosilo slogane podrške antivladinim protestima. Igrači Krumkači Minska su 23. avgusta izašli na teren noseći majice sa sloganom "Mi smo uz narod!"\nZalaganje fudbalskog saveza za političku neutralnost mnogim posmatračima je upalo u oči pošto je 6. avgusta objavio predizborno saopštenje Lukašenka s haštagom koji u prevodu znači "Jedna Belorusija/Nećemo se predati".\nFudbalske mečevi igrani su pred publikom tokom pandemije korona virusa kao podrška politici vlade koja je potcenjivala situaciju. Sam Lukašenko je vidno umanjivao opasnosti od bolesti, rekavši javno da su lekovi poput votke, rada u poljima ili čak saune, sasvim dovoljni.\nIgrači na utakmici beloruske Premijer lige između FK Dinamo-Brest i FC Šahtjora Saligorskog u Brestu, 25. aprila\nU jezgrovitom postu na Fejsbuku (Facebook) 21. avgusta predsednik Beloruske atletske federacije, bivši poslanik Vadim Devjatovski napisao je: "Lukašenko nije moj predsednik!!!!!"\nObraćajući se novinarima sledećeg dana, Devjatovski je govorio o svojoj pređašnjoj čvrstoj podršci predsedniku: "Moja ranija pozicija bila je pogrešna. Obmanjivao sam sebe."\nJedan sport koji je upadljivo izostaje kad je reč o sportistima koji podržavaju proteste, jeste Lukašenkova omiljena razonoda – hokej na ledu. "Hokej je specijalan slučaj", rekla je Arzamasava za RSE. "Možemo samo nagađati koliko su hokejaši plaćeni. Ali danas se kriju, ćute. Kako možete živeti na račun naroda, građana, a da ih ne podržavate?"\n"Ćuti i driblaj"\nProtest sportista proteklih dana je nagovešten – možda zlosutno za Lukašenka - u nedeljama pre izbora.\nTokom leta, pojedini sportisti govorili su protiv hapšenja i diskvalifikacije potencijalnih snažnih kandidata opozicije za predsedničke izbore.\nU julu je košarkaš Mikita Meščaraku na Fejsbuku objavio kasnije obrisan post: "Kandidati se stavljaju u zatvor; ljudi su ućutkuju. Ovo nije budućnost Belorusije".\nOlimpijski šampion u klizanju Igor Železovski kritikovao je Lukašenka u julu. "Znajući našeg vođu, teško je očekivati poštene izbore", rekao je on tada za RSE. "Nisam se iznenadio što se odlučio za taktiku diskreditovanja protivnika, zatvaranja rivala, razbijanja mitinga i suđenja ljudima. I nije ga briga što to samo sve više i više ljudi stavlja protiv njega i otuđuje čak i one koji su ga nekad podržavali. Pljunuo je na njih."\nVlada je odgovorila odmazdama i prikrivenim pretnjama. Meščaraku je izostavljen iz reprezentaciju posle njegovog posta na Fejsbuku.\nPrvi zamenik šefa predsedničke administracije i predsednik Beloruske košarkaške federacije Maksim Riženkov rekao je za portal Tribuna.com da "rukovodstvo zemlje daje (sportistima) svaku šansu da ostvare svoj potencijal".\n"Sve vam je dato zahvaljujući politici koja se vodi u našoj zemlji", rekao je on. "I savetovao bih nekim našim sportistima – uključujući i bivše sportiste – da dobro razmisle pre nego što neodgovorno i javno govore o stvarima koje su daleko od njihovog razumevanja".\nTrkačica Arzamasava kaže da su sportisti koji su potpisali otvoreno pismo spremni za posledice, ali i da uzvrate. "Ako pređu s reči na pretnje, zadržavamo pravo da to objavimo na međunarodnom nivou", rekla je ona. "Uputićemo apel Međunarodnom olimpijskom komitetu i obavestiti ih kako postupaju naše sportske vlasti. Ako budemo morali, pisaćemo međunarodnim sportskim federacijama i pozvati strane sportiste da podrže ovaj talas solidarnosti."\nFormiranje Fonda sportske solidarnost najavljeno je 25. avgusta s ciljem da se pruži podrške svim sportistima koji trpe represiju zbog svojih političkih izjava.\nSa 73 godine u otporu Lukašenku


Milatović: Srpska razjedinjenost je tragična – Zvornik Danas\nNaslovna/VIJESTI/Društvo/Milatović: Srpska razjedinjenost je tragična\nZVORNIK – Književnik i publicista Petar Milatović iz Beča rekao je Srni da opozicija i vlast u Srpskoj treba da protestuju zbog instrumentalizacije srpskog pitanja na Balkanu, koju sprovodi strani faktor, ali zajedno, a ne jedni protiv drugih.\nMilatović je naglasio da je upravo to ono čega se treba bojati i čuvati.\n„Bojim se da će opet Srbin udariti na Srbina, a to je najtragičnije i najsramotnije što se može dogoditi srpskom narodu u ovom trenutku“, rekao je Milatović danas u Zvorniku.\nMilatović je naglasio da Srbi nikada više ne bi trebalo sebi da dozvole da ih neko razjedinjuje u ime neke ideologije ili bilo koje ideološke utopije, što je alfa i omega opstanka srpskog naroda.\nMiting opozicije Republike Srpske koji je zakazan za 14. maj u Banjaluci neodoljivo podsjeća na miting Vuka Draškovića 9. marta 1991. godine u Beogradu, kada se nije trebalo mitingovati nego braniti srpstvo, rekao je Milatović.\nPrema njegovim riječima, nekadašnju parolu „Srbe na vrbe“ zamijenili su sada oni koji planiraju nove vjersko nacionalne i građanske nemire na Balkanu novom parolom „Srbe na Srbe“.\nMilatović je rekao da podržava predsjednika Republike Srpske Milorada Dodika jer je legitimni predsjednik izabran voljom većine građana.\n„Podržavam Dodika, iako nismo ista politička opcija, jer reaguje na sve one koji iz raznih razloga i interesa nastoje da slome ili umanje značaj Republike Srpske, što je upravo i dužnost predsjednika Republike – da štiti interese i naroda i države, a ne da poslušno sprovodi tuđu politiku“, rekao je Milatović.\nMilatović je rođen u Crnoj Gori, a od 1983. godine živi u Beču na osnovu Konvencije UN o zaštiti ljudskih prava. Napisao je 39 knjiga. Član je udruženja Srbije, Crne Gore i Austrijskog udruženja pisaca.\nbec knjizevnik petar milatović zvornik\nIvanić: Napad na Vučića u Srebrenici sramota institucija BiH\nOdblokiran saobraćaj kroz čuveni vodeni put


Predlog programa je prošao javnu raspravu tokom februara 2022. godine, dok su tokom aprila prikupljena mišljenja od nadležnih institucija iz Vlade Republike Srbije. Stručna grupa će tokom leta nastaviti rad na finalizaciji Predloga programa i Akcionog plana, kako bi oba dokumenta bila spremna za slanje novoj Vladi RS radi usvajanja\nU Palati Srbija održan je sastanak Stručne grupe za suzbijanje sive ekonomije, posvećen radu na Predlogu programa za suzbijanje sive ekonomije 2022-2025 i pripadajućeg Akcionog plana 2022-2023.\nPredlog programa je prošao javnu raspravu tokom februara 2022. godine, dok su tokom aprila prikupljena mišljenja od nadležnih institucija iz Vlade Republike Srbije. Stručna grupa će tokom leta nastaviti rad na finalizaciji Predloga programa i Akcionog plana, kako bi oba dokumenta bila spremna za slanje novoj Vladi RS radi usvajanja.\nSastanku su prisustvovali predstavnici Ministarstva državne uprave i lokalne samouprave, Ministarstva trgovine, turizma i telekomunikacija, Ministarstva pravde, Ministarstva privrede, Poreske uprave, Narodne banke Srbije, Uprave carina, Republičkog sekretarijata za javne politike, Republičkog zavoda za statistiku, Fiskalnog saveta, APR-a, Inspektorata za rad i Saveza za fer konkurenciju i NALED-a.\nOvo je šesti po redu sastanak Stručne grupe od početka rada na novom Programu za suzbijanje sive ekonomije. U prethodnom periodu održane su i dve dvodnevne radionice Stručne grupe, kako bi sve institucije uključene u sprovođenje Programa bile uključene u definisanje mera i aktivnosti, u cilju njihove što bolje sprovodljivosti.\nU potpunosti ili delimično realizovano je 71,2% mera Nacionalnog programa za...Pročitaj vest


Utvrđeni predlozi zakona o komunalnoj miliciji | Paragraf vesti\nVlada Republike Srbije usvojila je Predlog zakona o komunalnoj miliciji, koji će omogućiti opštinama da, u saradnji sa policijom, preuzmu i realizuju sopstveni deo odgovornosti za komunalni red u opštini i bezbedno i uređeno životno okruženje građana.\nS obzirom na to da pravo na upotrebu naziva "policija", ima isključivo Ministarstvo unutrašnjih poslova i Ministarstvo odbrane, predloženo je da se naziv "komunalna policija", izmeni u "komunalna milicija".\nOdluka predstavlja prvi korak u aktiviranju države u definisanju tačnog broja opština i štete nastale tokom poplava, kako bi se pristupilo obnovi infrastrukture, privatnih i objekata javne namene.\nVlada je dala saglasnost za zapošljavanje sto najboljih diplomaca Medicinskog fakulteta i 400 najuspešnijih diplomaca srednjih medicinskih škola u zdravstvenim ustanovama u Srbiji, kako bi se mladim kadrovima omogućilo da rade i usavršavaju se u svojoj zemlji.\nVlada je donela odluku o osnivanju Instituta za informacione tehnologije Kragujevac u okviru Univerziteta u Kragujevcu.